sagorsarker/bangla-wikipedia huggingface dataset:
আড়ং (ঐতিহ্য)

গ্রামাঞ্চলের মেলাকে আড়ং বলা হয়। শব্দটি আধুনিক জন সমাজে প্রচলিত নয়। তবে নবদ্বীপের শাক্তরাস উৎসবে এটি পরিচিত নাম। কার্তিকী পূর্ণিমার দিন রাসকালী পূজার পর তার পরের দিন প্রতিপদে শোভাযাত্রার মাধ্যমে দেবী মূর্তি নিয়ে যাওয়া হয়। এই শোভাযাত্রা উপলক্ষে মেলা বসে। একে আড়ং বলা হয়।
আড়ং ফারসি শব্দ। এটি বড় আকারের বাজারকে বোঝায় যেখানে অধিক পরিমাণে উৎপন্ন দ্রব্য বাজারজাত করা হয়। এই স্থানে ক্রেতা ও বিক্রেতাগণ হাটের দিনে বা হাটের দিন ছাড়াও ক্রয়-বিক্রয় করতে পারে।
ইংলিশ ইস্ট ইন্ডিয়া কোম্পানি আড়ং-এর ধারণাকে আরও অর্থবহ করে তোলে। কোম্পানি বাংলার বিভিন্ন বাণিজ্যিক গুরুত্বপূর্ণ স্থানে বহুসংখ্যক ক্রয়কেন্দ্র স্থাপন করে। এ ধরনের ক্রয়কেন্দ্রকে কোম্পানির পরিভাষায় ফ্যাক্টরি বা বাণিজ্যকুঠি বলা হতো। ফ্যাক্টরির দায়িত্বে নিয়োজিত শ্বেতাঙ্গ বা স্থানীয় এজেন্টকে বলা হতো ফ্যাক্টর বা কুঠিয়াল। স্থানীয় ফ্যাক্টরকে সাধারণত গোমস্তা বলা হতো। ফ্যাক্টর বা গোমস্তার দায়িত্ব ছিল স্থানীয় কারিগর বিশেষ করে তাঁতিদের ফ্যাক্টরি এলাকায় বসবাসের ব্যবস্থা করা এবং নিজেদের সরবরাহকৃত নমুনা অনুযায়ী তাদের দ্বারা দ্রব্যাদি প্রস্ত্তত করিয়ে নেওয়া। ফ্যাক্টরির চারপাশে কারিগররা বসতি স্থাপন করে চুক্তি মোতাবেক অথবা স্বাধীনভাবে দ্রব্যাদি উৎপাদন করত। এভাবে ফ্যাক্টরি এলাকা মুখ্যত উৎপাদনকেন্দ্র হিসেবে গড়ে ওঠে এবং এ কেন্দ্রকে ফ্যাক্টরগণ আড়ং নামে আখ্যায়িত করে। এর ফলে তাদের ফ্যাক্টরিগুলি বিশেষ মর্যাদায় উন্নীত হয়।
আঠারো শতকে কোম্পানির সবচেয়ে গুরুত্বপূর্ণ আড়ং ছিল লক্ষ্মীপুর (নোয়াখালী), জাগদিয়া (নোয়াখালী, বর্তমানে সমুদ্রগর্ভে), কুমারখালী (যশোর), রামপুর-বোয়ালিয়া (রাজশাহী)। কোম্পানির আড়ং ছাড়াও অন্যান্য আড়ং ছিল। এগুলি ভগবানগোলা, কাসিমবাজার, ঢাকা ও সিলেটের মতো যোগাযোগ সুবিধাসম্পন্ন স্থানে গড়ে উঠেছিল। মুঘল আমলে বাংলায় আড়ং ছিল বস্তুত বৃহৎ বস্ত্র বাজার। কিন্তু বস্ত্রবাজারকে প্রাধান্য দেওয়া হলেও আড়ং-এ অন্যান্য বহুবিধ দ্রব্যাদিও ক্রয়-বিক্রয় হতো। অবশ্য আড়ং সাধারণ ক্রয়-বিক্রয়ের বাজার ছিল না। বরাবরই আড়ং ছিল যুগপৎ পণ্য উৎপাদন ও পণ্য বিক্রয়ের স্থান। নগরায়ণের বিকাশ, নগরে উৎপাদন ও বণ্টন ব্যবস্থা কেন্দ্রীভূত হওয়া এবং উৎপাদন প্রক্রিয়ায় পরিবর্তনের ফলে বিশ শতকে সনাতন আড়ং প্রায় বিলুপ্ত হয়ে যায়। উৎপাদন ও বাজারজাতকরণের কেন্দ্র হিসেবে আড়ং বহু পূর্বে বিলুপ্ত হলেও ডিপার্টমেন্টাল স্টোর, দোকান ও বিপণি কেন্দ্রের আকারে আড়ং নামটি এখনও টিকে আছে।
বরুণ কাপুর

বরুণ কাপুর হলেন একজন ভারতীয় টেলিভিশন অভিনেতা, স্টার প্লাসে সম্প্রচারিত জনপ্রিয় ধারাবাহিক সরস্বতীচন্দ্রে ড্যানি ভেয়াসের চরিত্রে এবং কালারসে সম্প্রচারিত ধারাবাহিক সরাগিণী - জোড়ে রিশতো কে সুরে সংস্কার রাম প্রসাদ মহেশ্বরী চরিত্রে অভিনয়ের মাধ্যমে জনপ্রিয়তা অর্জন করেছেন।
২০১৬ সালে গোল্ডেন প্যাটেল পুরস্কারে স্বরাগিণী - জোড়ে রিশতো কে সুরে প্রধান চরিত্রের জন্য তিনি সেরা অভিনেতার পুরস্কার জয়লাভ করেন।
নির্মলচন্দ্র চন্দ্র

নির্মলচন্দ্র চন্দ্র ( ৬ অক্টোবর, ১৮৮৮ - ১ মার্চ, ১৯৫৩) ছিলেন খ্যাতনামা বাঙালি, জাতীয়তাবাদী রাজনীতিবিদ, আইনজীবী ও সমাজসেবী। তিনি বিখ্যাত দেশসেবক গণেশচন্দ্র চন্দ্রের পৌত্র।
নির্মলচন্দ্র কলকাতায় জন্মগ্রহণ করেন, তার পিতার নাম ছিল রাজচন্দ্র চন্দ্র। চন্দ্র পরিবার অষ্টাদশ শতাব্দীর শেষ ভাগে নদীয়া থেকে কলকাতায় আসে। পিতামহ গণেশচন্দ্র ছিলেন আইনজীবী, কলিকাতা মিউনিসিপ্যালিটির কমিশনার ও রাজনীতিবিদ। নির্মলচন্দ্র এম এ এবং ও বি এল পাশ করার পর কলকাতা হাইকোর্টে ওকালতি করতেন। এরপর পিতার আইনজীবী ফার্ম জিসি চন্দ্র এন্ড কোং এ যোগদান করেন।
দেশবন্ধু চিত্তরঞ্জন দাশের সহকারী হিসেবে রাজনীতিতে আসেন নির্মলচন্দ্র। চিত্তরঞ্জন দাশের সৃষ্ট ‘পঞ্চপ্রধানের অন্যতম তিনি স্বরাজ্য দলের নেতৃত্বে ছিলেন। দেশহিতৈষী কাজে প্রভূত অর্থদান করেন। ডাককর্মী, ট্রাম শ্রমিক ও চা বাগান শ্রমিকদের সঙ্গঠনের সাথে যুক্ত ছিলেন তিনি। "ফরোয়ার্ড ব্লক", "বৈতালিক", "রূপ ও রঙ্গ" পত্রিকার সাথে তার যোগাযোগ ছিল। ভারতীয় জাতীয় কংগ্রেস নেতা হিসেবে নির্মল চন্দ্র সুনাম অর্জন করেছিলেন তিনি। কলকাতা পৌরসংস্থার মহানাগরিক ছিলেন। কলকাতা শহরে তার ও তার পিতামহের নামে রাস্তা রয়েছে।
ভগীরথ মিশ্র

ভগীরথ মিশ্র (জন্ম:২১ ফেব্রুয়ারি ১৯৪৭) একজন ভারতীয় বাঙালি কথাসাহিত্যিক। বিশ শতকের সত্তর দশকের পরবর্তী সময়ে বাংলা সাহিত্যে যারা অবদান রেখেছেন তিনি তাদের অন্যতম। তিনি একইসাথে একজন ম্যাজিসিয়ান এবং বনসাই বিশেষজ্ঞ ও কুটুম-কাটাম নামক একটি শিল্পে দক্ষ।
ভগীরথ মিশ্রের জন্ম ১৯৪৭ খ্রিস্টাব্দের ২১ ফেব্রুয়ারি (৫ ফাল্গুন ১৩৫৪ বঙ্গাব্দ) পশ্চিমবঙ্গের অখণ্ড মেদিনীপুর জেলার অধুনা পশ্চিম মেদিনীপুর জেলার কেশিয়ারি সমষ্টি উন্নয়ন ব্লকের অন্তর্গত সাঁতরাপুর গ্রামে। পিতা রাধাশ্যাম মিশ্র এবং মাতা চারুলতা মিশ্র। ভগীরথের বিদ্যালয়ের প্রাথমিক পাঠ শুরু হয় গ্রামেরই সাঁতরাপুর প্রাথমিক বিদ্যালয়ে। পরে মেট্যাল জনকল্যাণ শিক্ষাসদন ও বেলদা গঙ্গাধর অ্যাকাডেমিতে। বিদ্যালয়ে ছাত্রাবস্থাতেই তিনি লেখালেখি শুরু করেন। উচ্চশিক্ষার্থে কলকাতায় আসেন। আশুতোষ কলেজ থেকে স্নাতক হন এবং কলকাতা বিশ্ববিদ্যালয় থেকে ভূগোলে স্নাতকোত্তর ডিগ্রি লাভ করেন।
এম.এ পাশের পর তিনি ১৯৭৪ খ্রিস্টাব্দ পর্যন্ত ব্যারাকপুরের মন্মথনাথ হাইস্কুলসহ কয়েকটি বিদ্যালয়ে শিক্ষকতা করেন। তারপর তিনি ১৯৭৪ খ্রিস্টাব্দে পশ্চিমবঙ্গ সিভিল সার্ভিসে যোগ দেন। ডেপুটি ম্যাজিস্ট্রেট-ডেপুটি কালেক্টর, বিডিওর পদসহ দীর্ঘকাল ধরে ডিস্ট্রিক্ট প্ল্যানিং অফিসার, ডেপুটি ডিরেক্টর-স্মল সেভিংস, অ্যাডিশনাল ডিস্ট্রিক্ট ম্যাজিস্ট্রেট, জয়েন্ট সেক্রেটারি ইত্যাদি এক্সকিউটিভ পদে চাকরি করে ২০০৬ খ্রিস্টাব্দে অবসর নেন।
ভগীরথ মিশ্র স্কুল-কলেজ জীবন হতে লেখালেখিতে বেশি আগ্রহী ছিলেন। সময় পেলেই কাজের ফাঁকে সাহিত্য সৃষ্টিতে লিপ্ত হতেন। ১৯৬৬ খ্রিষ্টাব্দে আশুতোষ কলেজের ছাত্র থাকাকালীন তাঁর লেখা গল্প একটি প্রতিযোগিতায় দ্বিতীয় স্থান অধিকার করে এবং পরের বছর ম্যাগাজিনে তা ছাপা হয়। এরপর নবকল্লোল পত্রিকায় ‘মূলধন’ নামের একটি গল্প প্রকাশ হয়। ১৯৭৮ খ্রিষ্টাব্দে ভগীরথ মিশ্রের গল্প ‘কদমডালির সাধু’ প্রকাশিত হয় বালুরঘাট থেকে প্রকাশিত ‘মধুপর্ণী’ পত্রিকায়। এই গল্পটি প্রশংসিত হয়েছিল। এরপর একই পত্রিকার পূজা সংখ্যায় তাঁর গল্প ‘লেবারণ বাদ্যিগর’ প্রকাশিত হয়। এরপর তিনি উত্তরবঙ্গে গল্পকার হিসাবে প্রতিষ্ঠিত হয়ে যান। ১৯৮১ সালের মধ্যেই তিনি প্রায় ৪০টি গল্প রচনা করেন। এরপর তিনি মহাশ্বেতা দেবীর ‘বর্তিকা’ পত্রিকায় এবং ‘প্রমা’ এবং ‘অনুষ্টুপ’ পত্রিকায় নিয়মিত গল্প লিখতে থাকেন। এরপর ‘রাবণের বয়স’ নামের একটি গল্প দেশ পত্রিকাতে প্রকাশিত হয়। ১৯৮৩ খ্রিষ্টাব্দে ভগীরথ মিশ্রের গল্পগ্রন্থ ‘জাইগেনসিয়া ও অন্যান্য গল্প’ প্রকাশিত হয়। ১৯৯০ খ্রিষ্টাব্দে প্রমা থেকে প্রকাশিত হয়েছিল প্রথম উপন্যাস ‘অন্তর্গত নীলস্রোত’। ১৯৯৬ খ্রিষ্টাব্দ থেকে ২০০০ অবধি তাঁর সুবিশাল উপন্যাস ‘মৃগয়া’ পাঁচখণ্ডে প্রকাশিত হয়। এই উপন্যাসটি লেখার জন্য লেখক দশ বছর গবেষণা এবং তথ্য সংগ্রহ করেছিলেন। সর্বমোট ১৫ বছর সময় লেগেছিল উপন্যাসটি সম্পূর্ণ করতে। তাঁর ছোটবেলা থেকে জীবনের বিচিত্র অভিজ্ঞতা এবং চাকরি সূত্র থেকে প্রত্যন্ত গ্রামে ভ্রমণ এবং আদিবাসীদের জীবনযাত্রা কাছ থেকে দেখার অভিজ্ঞতা তাঁর এই উপন্যাস রচনার সহায় হয়। ভগীরথ মিশ্র গল্প এবং উপন্যাস ছাড়াও ভ্রমণ সাহিত্য এবং রম্য রচনাও লিখেছেন। ‘উত্তরবঙ্গ সংবাদ’ পত্রিকাতে তাঁর লেখা রম্যরচনাগুলি নিয়ে ‘অর্বাচীনের জার্নাল’ বইটি প্রকাশিত হয়। ‘লঘুপুরাণ’ তাঁর অপর একটি রম্যরচনার বই।
যকাওলং জেলা

যকাওলং জেলা () আফগানিস্তানের বামিয়ান প্রদেশের উত্তর-পশ্চিম অঞ্চলে অবস্থিত একটি অন্যতম জেলা। ২০১১ সালের আদমশুমারী অনুযায়ী, জেলাটির জনসংখ্যা ছিল প্রায় ৭৬,৮৯৭ জন। এখানে মুলত হাজারা সম্প্রদায়ের লোক বসবাস করে থাকে। রাজধানী শহর হিসেবে যকাওলং (২৭১৪ মিটার উচ্চতায়) অবস্থান করছে, পূর্বে এখানে ৬০,০০০ বাসিন্দাদের বসতবাড়ি ছিল এবং ২০০১ সালে এটি সম্পূর্ণভাবে তালিবান বাহিনী কর্তৃক ধ্বংসপ্রাপ্ত হয়েছিল। এছাড়াও হিউম্যান রাইটস সদস্যরাও তালিবান কর্তৃক সৃশংস গণহত্যার শিকার হয়েছিল।
প্রাদেশিক রাজধানী বামিয়ান শহর এবং যকাওলং জেলার মধ্যবর্তী সড়কটি ২০১২ সালের অক্টোবরে নির্মাণ করা হয়, যার ফলে চার ঘণ্টা দূরত্ব এবং ৮০ মিনিট সময় বেচে যায়।
সফটওয়্যার বাগ

সফটওয়্যার বাগ হলো কম্পিউটার প্রোগ্রাম বা সিস্টেমের ভুল, ত্রুটি, খুঁত বা দোষ; যেটির কারণে কম্পিউটার ত্রুটিপূর্ণ বা অপ্রত্যাশিত ফলাফল প্রদান করে, অথবা অনিচ্ছাকৃত আচরণ করে। বাগ খুঁজে বের করা এবং সমাধান করার প্রক্রিয়াকে ডিবাগিং বলা হয়। এজন্য প্রায়ই প্রচলিত কৌশল বা সরঞ্জাম ব্যবহার করা হয়ে থাকে। আর ১৯৫০ এর দশক থেকে কিছু কম্পিউটার সিস্টেম ডিজাইন করা হয়েছে অপারেশন চলাকালীন বিভিন্ন কম্পিউটার বাগকে আটকাতে, শনাক্ত বা স্বয়ংক্রিয়-সংশোধন করার জন্য। বেশিরভাগ বাগ প্রোগ্রামের ডিজাইন বা তার সোর্স কোড বা প্রোগ্রামগুলির দ্বারা ব্যবহৃত উপাদান এবং অপারেটিং সিস্টেমে তৈরি ভুল এবং ত্রুটি থেকে উদ্ভূত হয়। এর কিছু সংখ্যক কম্পাইলার দ্বারা ত্রুটিপূর্ণ কোড তৈরির কারণে হয়ে থাকে। কোনো প্রোগ্রামে যদি অনেকগুলি বাগ থাকে এবং বাগগুলি যদি গভীরভাবে প্রোগ্রামের কার্যকারিতায় প্রভাব ফেলে, তাহলে এটিকে বলা হয় বাগি (ত্রুটিযুক্ত)। বাগগুলি সিস্টেমে ভুল প্রবেশ করাতে পারে, যাতে রিপল ইফেক্ট থাকতে পারে। বাগের সূক্ষ্ম প্রভাবের কারণে প্রোগ্রাম ক্রাশ হতে পারে বা কম্পিউটার ফ্রিজ (স্ক্রিন স্থির) হয়ে যেতে পারে। অন্যান্য বাগগুলি নিরাপত্তা বাগ হিসাবে যোগ্যতা অর্জন করে এবং সম্ভবত অননুমোদিত সুবিধাগুলি পাওয়ার জন্য অ্যাক্সেস নিয়ন্ত্রণ বাইপাস করার জন্য দূষিত (ম্যালিশাস) ব্যবহারকারী সক্ষম করে।
কিছু সফটওয়্যার বাগ বিপর্যয়ের সাথে সংযুক্ত করা হয়েছে। যেমন -
অমরপ্রসাদ চক্রবর্তী

'অমরপ্রসাদ চক্রবর্তী' (১৯২১ - ২৭ অক্টোবর ১৯৮৫) একজন ব্রিটিশ বিরোধী স্বাধীনতা সংগ্রামী, আইনজীবী এবং শ্রমিক সংগঠন নেতা।
অমরপ্রসাদ চক্রবর্তীর জন্ম ব্রিটিশ ভারতের বর্তমান বাংলাদেশের চট্টগ্রামে। তিনি ছাত্রাবস্থাতে রাজনীতিতে জড়িয়ে পড়েন। সেই সময়ের ছাত্র ব্যুরোর সভাপতি ছিলেন। ভারতের স্বাধীনতা সংগ্রামে তিনি কারাবরণ করেন। তিনি কংগ্রেস সোশ্যালিস্ট পার্টি থেকে ১৯৩৯ সালে ফরওয়ার্ড ব্লক-এ যোগ দেন। পশ্চিমবঙ্গের প্রথম যুক্তফ্রন্ট সরকারের তিনি আইন ও আবগারী মন্ত্রী ছিলেন।
বঙ্গবিদ্যা

বঙ্গবিদ্যা হলো আন্তঃঅনুষদীয় একাডেমীক ক্ষেত্র যেখানে বাঙালি জাতি, বাংলার সংস্কৃতি, বাংলা ভাষা ও সাহিত্য, এবং বাংলার ইতিহাস সম্পর্কে অধ্যয়নের জন্য মনোনিবেশ করা হয়। মূলত ক্ষেত্রটি তাদেরকে (আঞ্চলিক বিদ্যা ও সাংস্কৃতিক বিদ্যা) আলোকপাত করে যারা ভারতীয় বাঙ্গালী হিসেবে একই স্বজাতিভুক্ত এবং নিজেদের বাঙ্গালী বলে পরিচয় দেয়। এটি দক্ষিণ এশীয়বিদ্যা বা ভারতবিদ্যার অধিক্ষেত্র।
প্রাচীনকাল থেকেই বাঙালি জাতির ইতিহাস এবং সংস্কৃতি নিয়ে অনেক বাঙ্গালী এবং বঙ্গে ঘুরতে আসা মধ্যযুগীয় আল-বেরুনির মতো পর্যটকগণও গবেষণা করছেন। আধুনিক সময়ে বাঙ্গালীবিদ্যা সম্পর্কিত বঙ্কিমচন্দ্র চট্টোপাধ্যায়ের কাজকে প্রায়ই অগ্রগণ্য হিসেবে মনে করা হয়, যেখানে বাঙ্গালী কবিদের দ্বারা বাংলার বৈচিত্র্যপূর্ণ মৌখিক কাব্যিক ঐতিহ্যের সংকলনকে ঈশ্বরচন্দ্র গুপ্ত সুচারুরূপে তুলে ধরার জন্য এক্ষত্রে তাকে অগ্রবর্তী হিসেবে গণ্য করা হয়। রমেশচন্দ্র মজুমদার এবং নীহাররঞ্জন রায়ের মতো বিংশ শতাব্দীর প্রখ্যাত ইতিহাসবিদেরকে বাঙালি জাতির ইতিহাস এবং সংস্কৃতি অধ্যয়নে সাফল্যমণ্ডিত বলে মনে করা হয়।
ম্যাক্সওয়েল জেনকিন্স

ম্যাক্সওয়েল জেনকিন্স হলেন একজন মার্কিন অভিনেতা, যিনি মার্কিন টেলিভিশন চ্যানেল এবিসি-তে প্রচারিত দৃশ্যকাব্যিক ধারাবাহিক "বেট্রিয়াল" এবং জনপ্রিয় মার্কিন সম্প্রচার ভিত্তিক প্রতিষ্ঠান নেটফ্লিক্স-এর কল্পবিজ্ঞান দৃশ্যকাব্যমূলক ধারাবাহিক "সেন্সে৮"-এ তার অভিনীত ভূমিকা গুলোর জন্য পরিচিত।
২০১৮ সালে, তিনি নেটফ্লিক্স-এর আসন্ন কল্পবিজ্ঞানমূলক ধারাবাহিক "লস্ট ইন স্পেইস"-এ রবিনসন ভূমিকায় হাজির হবেন, এই ধারাবাহিকটি মূলত একই নামে ১৯৬৫ সালে প্রচারিত মার্কিন ধারাবাহিকের পুনঃনির্মাণ।
বেরী সর্বাধিকারী

বেরী সর্বাধিকারী (১৯০৬ - ১৯ ডিসেম্বর, ১৯৭৬) একজন খ্যতনামা বাঙালি ক্রীড়াবিদ, ক্রিকেটার ও সাংবাদিক। তিনি একজন প্রথিতযশা ক্রীড়া সংগঠকও ছিলেন। ক্রীড়াসম্রাট নগেন্দ্রপ্রসাদ সর্বাধিকারী তার জ্যেষ্ঠতাত।
বেরী সর্বাধিকারীর আসল নাম বিজয়চন্দ্র কিন্তু গায়ের রঙ কালো হওয়ার জন্যে সহপাঠীদের দেওয়া 'বেরী' নামেই বেশি পরিচিত হন। তার পিতা ব্যারিস্টার সুশীলপ্রসাদ নিজেও ফুটবল খেলোয়াড় ও ক্রীড়া সাংবাদিক ছিলেন। স্কটিশ চার্চ কলেজিয়েট স্কুল থেকে ম্যাট্রিক ও প্রেসিডেন্সী কলেজ, কলকাতা থেকে বি এ পাশ করেন। তার মাতামহ বিখ্যাত চিকিৎসক কেদারনাথ দাস।
ছোটবেলা থেকেই ক্রিকেটে তার আগ্রহ ছিল। গ্র্যাজুয়েশনের পর কলকাতার বিদ্যাসাগর কলেজের ক্রিকেট টীমে খেলতে থাকেন বেরী সর্বাধিকারী। স্পোর্টিং ইউনিয়ন ও কালীঘাট ক্লাবে সুনামের সাথে খেলতেন। তার জীবনের সর্বোচ্চ কৃতিত্ব 'ইউনিভার্সিটি অকেশনাল' নামে ক্রিকেট সংস্থা গঠন। ভারত তথা বাংলার নামকরা ক্রিকেটাররা এই ক্লাবে খেলেছেন। সুঁটে বন্দ্যোপাধ্যায়, কার্তিক বসু প্রমুখ এই ক্লাবে খেলেই প্রসিদ্ধি লাভ করেন।
সাংবাদিক হিসেবে তিনি অলিম্পিক, উইম্বলডন, টেস্ট ক্রিকেট ও অন্যান্য গুরুত্বপূর্ণ ক্রীড়া ঘটনার ধারাভাষ্যকার হয়েছিলেন। বেতারে ইংরেজি ধারাবিবরনীর জন্য তার সুনাম ছিল। তার রচিত ইংরেজি গ্রন্থ "ইন্ডিয়ান ক্রিকেট আনকভারড" ও "মাই ওয়ার্ল্ড অফ ক্রিকেট" ও বাংলা বই আমার দেখা ক্রিকেট। পশ্চিমবঙ্গ সরকার তাকে ক্রীড়াক্ষেত্রে কৃতিত্বের জন্য সম্মান প্রদান করেন।
বেরীর মৃত্যু অত্যন্ত মর্মান্তিকভাবে ঘটে। বোম্বাই শহরের একটি হোটেল থেকে ঝাঁপ দিয়ে আত্মহত্যা করেন তিনি।
কাচুশা

কাচুশা (, – একটি ক্ষুদ্র রূপ, "ইয়েকাতেরিনা" — ক্যাথরিন), এছাড়াও "কাতজুসা", "কাটিউচা" বা "কাটিউজা" হিসাবে প্রতিলিপি করা হয়েছে, একটি সোভিয়েত লোক-ভিত্তিক গান এবং সামরিক মার্চ ১৯৩৮ সালে সোভিয়েত কবি মিখাইল ইসাকভস্কির লেখা গানে সুর দিয়েছেন ম্যাতভে ব্লান্টার। এটি দ্বিতীয় বিশ্বযুদ্ধের সময় একটি দেশাত্মবোধক গান হিসাবে খ্যাতি অর্জন করেছিল, যা জনগণকে যুদ্ধের প্রচেষ্টায় তাদের ভূমি পরিবেশন ও রক্ষা করতে অনুপ্রাণিত করেছিল। গানটি রাশিয়ায় এখনও জনপ্রিয়। গানটি বিএম-৮, বিএম-১৩, এবং বিএম-৩১ "কাতিউশা" রকেট লঞ্চারের ডাকনামের উৎস যা দ্বিতীয় বিশ্বযুদ্ধে রেড আর্মি ব্যবহার করেছিল। 
ফুল ফুটেছে আপেলের ডালে,
ভারী কুয়াশা নদীর পাড়ে।
ক্যাথরিন প্রতিদিন এই প্রার্থনাতে,
নদীর বাঁকে নববধূ হে।
সে তখন গাইতে শুরু করে,
মুক্ত ঈগলে তার প্রেম।
যাকে অকারণে ভালোবাসে সে,
যার চিঠিসব সাথেই রাখে।
হে সাধনার গান,
সুর্য অভিমুখে যাত্রা করো।
দূরে লড়ে চলা যোদ্ধাটিকে,
ক্যাথরিনের ভালোবাসা দাও।
তাকে দেখাও এক শান্ত বালিকা,
তাকে শোনাও মধুর কন্ঠের গান।
ক্যাথরিনের ভালোবাসা সে,
লড়ে যাক মুক্তিকামে।
ফুল ফুটেছে আপেলের ডালে,
ভারী কুয়াশা নদীর পাড়ে।
ক্যাথরিন প্রতিদিন এই প্রার্থনাতে,
নদীর বাঁকে নববধূ হে।
বাংলাদেশের স্থানীয় ঘোড়া

বাংলাদেশের স্থানীয় ঘোড়া বাংলাদেশের
রাজশাহী ‌ঘোড়াগুলির একটি বংশধর, যা দক্ষিণ পূর্ব এশিয়ার পেনি গোষ্ঠীর সাথে সংযুক্ত। এই ছোট প্রাণীকে পরিবহন এবং কৃষি কাজের সাথে জড়িত সব ধরনের দৈনন্দিন বেঁচে থাকা কর্মের জন্য ব্যবহার করা হয়।
ডিএডি-আইএস ডাটাবেসের মতে, ঘোড়া প্রজনন বাংলাদেশে একটি প্রাচীন ঐতিহ্য, এবং মৌখিক ঐতিহ্য নির্দেশ করে যে স্থানীয় ঘোড়াগুলি আরবীয় ঘোড়া এবং পারসিক ঘোড়া দ্বারা প্রভাবিত হয়েছে, যাইহোক, এই ঘোড়াগুলি আরবি এবং ফার্সী ঘোড়াগুলির তুলনায় তথাকথিত "দক্ষিণ-পূর্ব এশিয়ার টাট্টু" প্রকারের কাছাকাছি।
আয়তন 1.20 মিটার থেকে 1.30 মিটার পর্যন্ত। বাংলাদেশী একটি সরল প্রফাইল মাথা, একটি সংকীর্ণ বুকে, এবং একটি উল্লম্ব ঢালা, একটি পুচ্ছ বাঁধ সঙ্গে বাঁধান সঙ্গে ক্ষুদ্র, পাতলা প্রাণী।
এই ঘোড়া প্রয়োজন, প্যাকেজ, hitched, মাউন্ট করা, অথবা খামার কাজ করা উপর নির্ভর করে দৈনিক বিভিন্ন কাজের জন্য ব্যবহৃত হয়। তরুণ রাইডার্সের সাথে ঘোড়া দৌড়ের একটি ঐতিহ্য আছে, কয়েক ডজন পর্যন্ত, যারা এই ফ্রেমের প্রতিদ্বন্দ্বিতা করে প্রায়ই মেন এবং শরীরের এই পেইন্টের সাথে সজ্জিত হয়।
রোমের সম্রাট

রোমান সম্রাট ছিলেন রোমান সাম্রাজ্যের শাসক (২৭ খ্রিস্টপূর্বাব্দে )। সম্রাটরা ইতিহাসের বিভিন্ন সময়ে বিভিন্ন উপাধি ব্যবহার করছেন। প্রায়শই রোমান উপাধি "সম্রাট" ইংরাজিতে যখন বর্ণনা করা হয়েছে , সেটি আগাস্টস বা সিজার উপাধির প্রতিফলিত মাত্র। অন্য একটি উপাধি "ইমপিরেটর"ব্যবহৃত হত, যেটি মূলত একটি সামরিক উপাধি ছিল। প্রথম দিকের সম্রাটরা "প্রিন্সেপ"(প্রথম নাগরিক) উপাধিও ব্যবহার করতেন। সম্রাটরা প্রায়ই রিপাবলিকান উপাধি, বিশেষ করে প্রিন্সেপ সেনেটাস, কনসাল এবং পন্টিফেক্স ম্যাক্সিমাস প্রভৃতিও ব্যবহার করতেন।
একজন সম্রাটের শাসন বৈধতা তার সেনা নিয়ন্ত্রণ এবং সেনেট দ্বারা স্বীকৃতি উপর নির্ভর করে; একজন সম্রাট সাধারণত তার সৈন্যদল দ্বারা শাসক রূপে ঘোষিত হবেন, বা সেনেট দ্বারা সার্বভৌম শাসক রূপে স্বীকৃতি লাভ করবেন, বা উভয়েই। প্রথমদিকের সম্রাটরা একাই রাজত্ব করতেন; পরে সম্রাটরা মাঝে সহ-সম্রাটদের সঙ্গে শাসন করতেন এবং তাদের মধ্যে সাম্রাজ্যের শাসন ক্ষমতা ভাগ করে দিতেন।
রোমানরা সম্রাটের দপ্তর থেকে রাজাকে আলাদা হিসাবে বিবেচনা করত। প্রথম সম্রাট, অগাস্টাস, দৃঢ়ভাবে রাজকীয় স্বীকৃতি প্রত্যাখ্যাত করেন। অগাস্টাস দাবি করতেন যে তার ক্ষমতা প্রকৃত গনতান্ত্রিক ছিল, তার উত্তরাধিকারী টাইবেরিয়াস, স্বতঃস্ফূর্তভাবে এই দাবি করতে পারেনি। তবু রোমান শাসনের প্রথম তিনশত বছর ধরে, অগাস্টাস থেকে পর্যন্ত 
ডাইক্লিটীয়ান, সম্রাটকে প্রজাতন্ত্রের নেতা রুপে গুরুত্ব দেওয়ার প্রচেষ্টা দেখা যায়।
ডাইক্লিটীয়ান থেকে, পরবর্তী সম্রাটরা একটি খোলাখুলি ভাবে রাজতান্ত্রিক শাসন কায়েম করেন এবং একটি প্রজাতান্ত্রিক ব্যবস্থার নুন্যতম নীতিও অনুসরণ করেন নি, কিন্তু "রাজা"র সাথে পার্থক্য রক্ষা করা হত: যদিও সম্রাটদের উত্তরাধিকার সাধারণত বংশানুক্রমিক ছিল, কিন্তু সেখানে সেনাবাহিনী এবং আমলাতন্ত্রের দ্বারা সমর্থিত প্রার্থী হতে হত, তাই স্বতঃস্ফূর্ত উত্তরাধিকারের নীতি গৃহীত হয়নি। পশ্চিমা সাম্রাজ্যের শেষ পর্যন্ত প্রজাতান্ত্রিক কাঠামোর (সিনেট, কনস্যাল এবং ম্যাজিস্ট্রেট) মূল উপাদানগুলি সংরক্ষিত ছিল।
পূর্ব (বাইজেন্টাইন) সম্রাটরা শেষ পর্যন্ত "ব্যাসিলিয়াস" উপাধি গ্রহণ করেছিল, যা গ্রিক ভাষায় রাজা বলে মনে করা হতো, কিন্তু এটি কেবল রোমান সম্রাট এবং সাসানিয়ান সাম্রাজ্যের শাসকের জন্য সংরক্ষিত উপধিতে পরিনত হয়। অন্যান্য রাজাদের পরে "রিগস" হিসাবে উল্লেখ করা হত।
আব্দুল মতিন খসরু

আবদুল মতিন খসরু (১২ ফেব্রুয়ারি ১৯৫০—১৪ এপ্রিল ২০২১) বাংলাদেশের একজন রাজনীতিবিদ, মুক্তিযোদ্ধা ও আইনজীবী যিনি কুমিল্লা-৫ আসনের সংসদ সদস্য ছিলেন। শেখ হাসিনার প্রথম মন্ত্রিসভায় তিনি আইন, বিচার ও সংসদ বিষয়ক মন্ত্রণালয়ের মন্ত্রী ছিলেন। বাংলাদেশ সুপ্রিম কোর্ট আইনজীবী সমিতির সভাপতি হিসেবেও দায়িত্ব পালন করেন তিনি।
আব্দুল মতিন খসরু ১২ ফেব্রুয়ারি ১৯৫০ সালে কুমিল্লা ব্রাহ্মণপাড়া উপজেলার মিরপুর গ্রামে জন্মগ্রহণ করেন। তার পিতার নাম মোঃ আবদুল মালেক এবং মাতা জাহানারা বেগম, তারা চার ভাই তিন বোন৷ তার এক ছেলে এক মেয়ে।
আব্দুল মতিন খসরু ১৯৭৮ সালে কুমিল্লা জজ কোর্টে আইন পেশায় যুক্ত হন ও ১৯৮২ সালে বাংলাদেশ সুপ্রিম কোর্টের হাইকোর্ট বিভাগে অ্যাডভোকেট হিসেবে তালিকাভুক্ত হন। তিনি ২০২১ সালে বাংলাদেশ সুপ্রিম কোর্ট আইনজীবী সমিতির সভাপতি নির্বাচিত হয়ে আমৃত্যু দায়িত্ব পালন করেন। ১৯৯৯ সালে তার উদ্যোগে সংবিধানের প্রথম পকেট সংস্করণ প্রকাশিত হয়।
মতিন খসরু ১৯৭১ সালে মুক্তিযুদ্ধে সক্রিয়ভাবে অংশগ্রহণ করেন এবং কুমিল্লা জেলার অবিভক্ত বুড়িচং থানার মুক্তিযোদ্ধা কমান্ডার ছিলেন।
শেখ হাসিনার প্রথম মন্ত্রিসভায় ২৩ জুন ১৯৯৬ হতে ১৪ জানুয়ারি ১৯৯৭ সাল পর্যন্ত আইন, বিচার ও সংসদ বিষয়ক মন্ত্রণালয়ের প্রতিমন্ত্রী হিসেবে দায়িত্ব পালন করে পরে ১৫ জানুয়ারি ১৯৯৭ সাল থেকে ১৫ জুলাই ২০০১ সাল পর্যন্ত আইন, বিচার ও সংসদ বিষয়ক মন্ত্রণালয়ের মন্ত্রী হিসেবে দায়িত্ব পালন করেন আব্দুল মতিন খসরু। আইনমন্ত্রী থাকাকালে ইনডেমনিটি অধ্যাদেশ বাতিল করেন যা বঙ্গবন্ধু শেখ মুজিবুর রহমানের হত্যাকাণ্ডের বিচারের পথ খোলে।
আওয়ামী লীগের প্রেসিডিয়াম সদস্য, সভাপতিমণ্ডলীর সদস্য হিসেবে দায়িত্ব পালন সহ ছাত্রলীগ, যুবলীগ, আওয়ামী লীগের থানা ও জেলার বিভিন্ন পদে দায়িত্ব পালন করেন।
তিনি ১৯৯১ সালের পঞ্চম, ১২ জুন ১৯৯৬ সালের সপ্তম, ২০০৮ সালের নবম, ২০১৪ সালের দশম ও ২০১৮ সালের একাদশ জাতীয় সংসদ নির্বাচনে বাংলাদেশ আওয়ামী লীগের মননয়নে কুমিল্লা-৫ আসন থেকে সংসদ সদস্য নির্বাচিত হন।
১৯৮৬ সালের তৃতীয় জাতীয় সংসদ নির্বাচনে বাংলাদেশ আওয়ামী লীগের মননয়নে কুমিল্লা-৫ আসন থেকে নির্বাচনে অংশগ্রহ করে পরাজিত হয়েছিলেন তিনি।
আব্দুল মতিন খসরু ১৪ এপ্রিল ২০২১ সালে করোনা ভাইরাসে আক্রান্ত হয়ে ঢাকার সম্মিলিত সামরিক হাসপাতালে চিকিৎসাধীন অবস্থায় মৃত্যুবরণ করেন।
রাজী মোহাম্মদ ফখরুল

রাজী মোহাম্মদ ফখরুল হলেন বাংলাদেশের একজন রাজনীতিবিদ ও ২৫২ নং (কুমিল্লা-৪) আসনের সাবেক জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে স্বতন্ত্র প্রার্থী হিসেবে “সংসদ সদস্য” নির্বাচিত হন। পরবর্তীতে একাদশ জাতীয় সংসদ নির্বাচনে তিনি আওয়ামী লীগের মনোনয়ন পেয়ে বিজয়ী হয়ে পুনরায় “সংসদ সদস্য” হিসেবে নির্বাচিত হয়েছিলেন।
রাজী মোহাম্মদ ফখরুল ৫ আগস্ট ১৯৭৯ সালে কুমিল্লায় জন্মগ্রহণ করেন। তার পিতার নাম এ এফ এম ফখরুল ইসলাম মুনশী এবং মাতা রাকিবা বানু।
২০০৮ সালে তিনি দেবীদ্বারের উপজেলা চেয়ারম্যান নির্বাচিত হন। ২০১৪ সালে তিনি দশম জাতীয় সংসদ নির্বাচনে বিজয়ী হয়ে সংসদ সদস্য হিসেবে নতুন পদযাত্রা শুরু করেন। তারই ধারাবাহিকতায় একাদশ জাতীয় সংসদ নির্বাচনে পুনরায় সংসদ সদস্য হিসেবে নির্বাচিত হন। তিনি একাধারে পররাষ্ট্র বিষয়ক, স্থানীয় সরকার বিষয়ক সংসদীয় স্থায়ী কমিটির সদস্য ছিলেন।
মাছ ভাজা

মাছ ভাজা বা ভাজা মাছ একটি প্রচলিত খাবার যা বাংলাদেশ এবং পশ্চিমবঙ্গ, ত্রিপুরা, ওড়িশা, আসাম রাজ্যে ব্যাপকভাবে জনপ্রিয় খাবার। বাঙালী জীবনে মাছ একটি অবিচ্ছেদ্য অংশ হয়ে উঠেছে। অঞ্চলভেদে মাছ ভাজা প্রণালীতে তারতম্য পরিলক্ষিত হয়। প্রায় সব ধরনের মাছ ভাজা হয়। কোথাও মাছকে কড়া ভাজা হয়, কোথাও হালকা। প্রধানত মাছ ডুবো তেলে ভেজে পেঁয়াজ মরিচ দিয়ে শুকনো রান্না করা হয়। মাছ ভাজা ভাতের সঙ্গে খাওয়া হয়।
বাংলাদেশীদের মধ্যে ইলিশ মাছ ভাজা খাওয়ার প্রতি তীব্র আকাঙ্ক্ষা লক্ষ্য করা যায়। মুচমুচে ইলিশ মাছ ভাজা, খুব সাধারণ এই রান্নাটি বাংলাদেশের ঘরে ঘরে খুবই প্রিয়। ‘ইলিশ ভাজা’ গরম গরম খেতে মজা।
মাছ ভাজার তো বিভিন্ন নিয়ম কানুন আছে। কেউ অল্প সেঁকে মাছ ভাজেন, কেউ কয়লায় পোড়ান, কেউ গরম পানিতে সেদ্ধ করে ভাজেন। তবে যারা কাঁটা বেছে খাওয়ার ভয় পান তারা কিন্তু মাছ মুচমুচে করে ভাজেন।
সব মাছ ভাজার প্রণালী সাধারণত কাছাকাছি হয়। এখানে ইলিশ মাছ ভাজার প্রণালী উল্লেখ করা হলো। 
মাছের টুকরা আরো বেশি কিংবা কমও নিতে পারেন, সে অনুযায়ী অন্য উপকরণগুলো বাড়াতে কমাতে হবে। লবণের পরিমানের দিকে বিশেষ খেয়াল রাখবেন, বেশি যেন না হয়।
১. উপরের সবগুলো মশলা মাছের টুকরাগুলোতে ভাল করে মেখে ১০ মিনিট রেখে দিন।
২. এরপর কড়াইতে তেল গরম করে তাতে মুচমুচে করে মাছের টুকরাগুলো ভেজে তুলুন। তেল গরম হওয়ার পর ভাজার সময় চুলার আঁচ কমিয়ে দিন। অল্প আঁচে মাছের টুকরাগুলো ভাল করে ভেজে নিন, দেখতে গাড় বাদামী রঙ হলে নামিয়ে নিন। খেয়াল রাখবেন যাতে পুড়ে কালো না হয়ে যায়। চুলার আঁচ কমিয়ে রাখলে আর পুড়বে না।
বাঙালি জীবনের সাথে ওতপ্রোতভাবে জড়িয়ে আছে মাছ ভাজা। তাই প্রবাদ প্রবচনেও স্থান করে নিয়েছে মাছ ভাজা। কেউ যদি কোন কিছু জানা সত্ত্বেও না জানার ভান করে তাকে বলা হয়ে থাকে "ভাজা মাছ উলটে খেতে জানেনা"। হিমানিশ গোস্বামী তার "অভিধানই পানাই" এ লিখেছেন, "ভাজা মাছ: সাধারণ অর্থে ভর্জিত মৎস্য, কিন্তু বিশেষ অর্থে, যিনি ভাজা মাছ উলটে খেতে পারেন না তাঁকে দোষহীন বা নির্দোষ বলে মনে করা হয়।"
বিভূতিভূষণ বন্দ্যোপাধ্যায় তার আদর্শ হিন্দু হোটেল উপন্যাসে মাছ ভাজার উল্লেখ করেছেন। "পদ্ম ঝি দরজার কাছে মুখ বাড়াইয়া বলিল—ও ঠাকুর , দাও না মাছ ভেজে, বাবুরা বলচেন শুনতে পাও না? বাবুরা খাবেন কি দিয়ে? অর্থাৎ সেই পচা মাছ ভাজা আবার দাও। আজকার মাছ এখনও কোটা হয় নাই..."
ভারতের ভবানীপুরের (পদ্মপুকুর) বিখ্যাত কবি হেমেন্দ্র বন্দ্যোপাধ্যায় তার কন্যা ও জামাইকে নিমন্ত্রণ করতে নিজেই রচনা করেছিলেন যে পংক্তিগুলি তাতে অনেক দেশীয় খাবারের শীর্ষে স্থান পেয়েছিল মজাদার তপসে মাছ। তিনি লিখেছেন: 
গরম গরম লুচি
আজা মাংস, বাঁধা কপি,
আলু কুচি কুচি। 
তপসে মাছের অনন্য স্বাদে মুগ্ধ হয়ে প্রখ্যাত কবি ঈশ্বরচন্দ্র গুপ্ত তার ”তপসে মাছ” নামক কবিতায় তপসে মাছ ভাজার কথা উল্লেখ করেছেন।
সৌরভে আমোদ করে ত্রিভুবনময়॥
প্রাণে নাহি দেরি সয় কাঁটা আঁশ বাছা।
ইচ্ছা করে একেবারে গালে দিই কাঁচা॥
অপরূপ হেরে রূপ পুত্রশোক হরে।
মুখে দেওয়া দূরে থাক গন্ধে পেট ভরে॥
কুড়ি দরে কিনে লই দেখে তাজা তাজা।
টপাটপ খেয়ে ফেলি ছাঁকাতেলে ভাজা
সিলভেস্টার যোসেফ

সিলভেস্টার ক্লিওফস্টার যোসেফ (; জন্ম: ৫ সেপ্টেম্বর, ১৯৭৮) অ্যান্টিগুয়ার নিউ উইনথর্পস এলাকায় জন্মগ্রহণকারী ওয়েস্ট ইন্ডিয়ান সাবেক আন্তর্জাতিক ক্রিকেটার ও অধিনায়ক। ২০০০ থেকে ২০০৫ সময়কালে ওয়েস্ট ইন্ডিজ ক্রিকেট দলের অন্যতম সদস্য ছিলেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে লিওয়ার্ড আইল্যান্ডসের প্রতিনিধিত্ব করেছেন তিনি। দলে তিনি মূলতঃ ডানহাতি মাঝারিসারির ব্যাটসম্যানের ভূমিকায় অবতীর্ণ হতেন। এছাড়াও, ডানহাতে অফ-ব্রেক বোলিং করতেন ‘বাউন্স’ ডাকনামে পরিচিত সিলভেস্টার যোসেফ।
ওয়েস্ট ইন্ডিজ এ দলের নিয়মিত অধিনায়কত্ব করেছেন। ২০০৬ সালে ইংল্যান্ড এ দলের বিপক্ষে দুইটি সেঞ্চুরি করেছিলেন।
২০০১-০২ মৌসুমে বুস্টা কাপে লিওয়ার্ড আইল্যান্ডসের সদস্যরূপে ওয়েস্ট ইন্ডিজ বি দলের বিপক্ষে খেলে প্রথম-শ্রেণীর ক্রিকেটে যোসেফ তার প্রথম সেঞ্চুরি করেন। এরপর এ সেঞ্চুরিটিকে পরবর্তীতে দ্বি-শতকে রূপান্তর করে ২১১ রানে অপরাজিত থাকেন।
২০০০-০১ মৌসুমে অস্ট্রেলিয়া সফরে যাবার জন্য ওয়েস্ট ইন্ডিজ দলের সদস্যরূপে মনোনীত হন। ঐ সফরে অনুষ্ঠিত সিরিজের কোন টেস্টে অংশগ্রহণের সুযোগ না পেলেও একদিনের আন্তর্জাতিকে অংশ নেবার সৌভাগ্য অর্জন করেন। তবে, ওডিআই সিরিজে তেমন ভূমিকা রাখতে পারেননি।
জুলাই, ২০০৪ সালে ইংল্যান্ড সফরে যান। শ্রীলঙ্কা এ দলের বিপক্ষে সেঞ্চুরি করেন। দ্বিতীয় ইনিংসে ৬৮ রান তুলে নিজেকে টেস্টের উপযোগী করে তুলেন। প্রথম দুই টেস্টে তাকে খেলানো হয়নি। তবে, ওল্ড ট্রাফোর্ডে সিরিজের তৃতীয় টেস্টে অভিষেক ঘটে সিলভেস্টার যোসেফের। ডেভন স্মিথের পরিবর্তে তাকে মাঠে নামানো হয়। ব্যাটিং উদ্বোধনে নেমে প্রথম ইনিংসে ৪৫ ও দ্বিতীয় ইনিংসে ১৫ রান তুলেন। পরের টেস্টেও তেমন সুবিধা করতে পারেননি। ফলশ্রুতিতে পরের বছর শ্রীলঙ্কা সফর পর্যন্ত তাকে অপেক্ষা করতে হয়।
সমগ্র খেলোয়াড়ী জীবনে পাঁচ টেস্ট ও ১৩টি একদিনের আন্তর্জাতিকে অংশগ্রহণ করেছেন সিলভেস্টার যোসেফ। ১২ আগস্ট, ২০০৪ তারিখে ইংল্যান্ডের বিপক্ষে টেস্ট অভিষেক ঘটে সিলভেস্টার যোসেফের।
তেরোটি একদিনের আন্তর্জাতিকে অংশগ্রহণ করলেও একটি ওডিআইয়ে দলকে নেতৃত্ব দেয়ার সুযোগ হয় তার।
শ্রীলঙ্কায় অনুষ্ঠিত ২০০৫ সালের ত্রি-দেশীয় ওডিআই ইন্ডিয়ান অয়েল কাপ প্রতিযোগিতায় শিবনারায়ণ চন্দরপলের নেতৃত্বাধীন ওয়েস্ট ইন্ডিজ দলের অন্যতম সদস্য ছিলেন। ৬ আগস্ট প্রতিযোগিতার পঞ্চম খেলায় ৯২ বলে ৫৮ রান তুলে শ্রীলঙ্কার বিপক্ষে ৩৩ রানে দলের জয়ে প্রভূতঃ ভূমিকা রাখেন। এরফলে স্বাগতিক শ্রীলঙ্কা নিজদেশে অনুষ্ঠিত শেষ দশ ওডিআইয়ের মধ্যে প্রথম পরাজয়ের স্বাদ আস্বাদন করে। প্রতিযোগিতার ষষ্ঠ খেলায় চন্দরপলের অসুস্থতাজনিত কারণে দলকে পরিচালনায় অগ্রসর হন। তবে ভারতের বিপক্ষে ঐ খেলায় তার দল ৭ রানে পরাজিত হয়েছিল।
২০০১ সালে অস্ট্রেলিয়া গমন করেন। এ পর্যায়ে মেলবোর্নের নৈশক্লাবে ঝগড়া করেন ও মারাত্মকভাবে আহত হন। সফরের শেষদিকে দলীয় সঙ্গী মারলন ব্ল্যাক ও ওয়াভেল হাইন্ডসকে সাথে নিয়ে নৈশক্লাবে গিয়েছিলেন। হোটেলে ফেরার পথে চারজন মাতাল রাস্তায় বোতল ভেঙ্গে দুই ভাগে বিভক্ত হয়ে তাদের মুখোমুখি হয়। তিনি ও যোসেফ মুক্তি পেলেও মারলন ব্ল্যাককে মারাত্মকভাবে পিটানো হয়।
শচীন শ্রফ

শচীন শ্রফ হলেন একজন ব্যবসায়ী, অভিনেতা, নৃত্যশিল্পী এবং টিভি ব্যক্তিত্ব। তিনি জি টিভিতে সম্প্রচারিত "হার ঘর কুছ কেহতা হ্যায়ে" জ্ঞানের চরিত্রে এবং "নাগিনে" অর্জুনের চরিত্রে অভিনয় করেছেন। এছাড়াও তিনি "সিন্দুর তেরে নাম কা", "সাত ফেরে", "নাম গুম জায়েগা", "শাগুন" এবং "বিশ্বাসের" মতো ধারাবাহিকের অভিনয় করেছেন।
২০০৯ সালের ১৫ই ফেব্রুয়ারি তারিখে, শচীন শ্রফ টেলিভিশন জগতের জনপ্রিয় অভিনেত্রী জুহি পারমারের সাথে বিবাহ বন্ধনে আবদ্ধ হন। ২০১৩ সালের ২৭শে জানুয়ারি তাদের প্রথম সন্তান, সামাইরা শ্রফের জন্ম হয়।
পিটার ফন্ডা

পিটার হেনরি ফন্ডা (; ২৩ ফেব্রুয়ারি ১৯৪০ - ১৬ আগস্ট ২০১৯) ছিলেন একজন মার্কিন অভিনেতা, পরিচালক ও চিত্রনাট্যকার। তিনি ব্যবসায়ী ও অভিনেতা হেনরি ফন্ডার পুত্র, অভিনেত্রী জেন ফন্ডার ছোট ভাই এবং অভিনেত্রী ব্রিজেট ফন্ডার পিতা। তার প্রথম স্ত্রী সুজান জেন ব্রেওয়ার ছিলেন নোয়াহ ডিয়েট্রিচের সৎ কন্যা। ফন্ডা ছিলেন ১৯৬০-এর দশকের বিপরীত সংস্কৃতির আইকন।
ফন্ডা "ইজি রাইডার" (১৯৬৯) চলচ্চিত্রের জন্য শ্রেষ্ঠ মৌলিক চিত্রনাট্য বিভাগে একাডেমি পুরস্কার মনোনয়ন এবং "উলিস গোল্ড" (১৯৯৭) চলচ্চিত্রে অভিনয়ের জন্য শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। দ্বিতীয় চলচ্চিত্রটির জন্য তিনি সেরা নাট্য চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন। এছাড়া তিনি "দ্য প্যাসন অব এইন র‍্যান্ড" (১৯৯৯) টিভি চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে অপর একটি গোল্ডেন গ্লোব পুরস্কার অর্জন করেন।
পিটার ফন্ডা ১৯৪০ সালের ২৩শে ফেব্রুয়ারি নিউ ইয়র্ক সিটিতে জন্মগ্রহণ করেন। তার পিতা অভিনেতা ও ব্যবসায়ী হেনরি ফন্ডা এবং মাতা ফ্রান্সেস ফোর্ড সিমোর। তার বড় বোন অভিনেত্রী জেন ফন্ডা। তার মায়ের প্রথম বিয়ে থেকে তার ও জেনের ফ্রান্সেস দে ভিলার্স ব্রোকাউ (১৯৩১-২০০৮) নামে এক বৈমাত্রেয় বোন ছিল। পিটারের যখন ১০ বছর বয়স, তখন তার মা আত্মহত্যা করেন।
তার এগারতম জন্মদিনে তিনি দুর্ঘটনাবশত তার পাকস্থলিতে গুলি করেন এবং তার মৃতপ্রায় অবস্থা হয়েছিল। তাকে নাইনিতালে নিয়ে যাওয়া হয় এবং কয়েকমাস শুশ্রূষার পর তিনি সুস্থ হন। অনেক বছর পর তিনি জন লেনন ও জর্জ হ্যারিসনের কাছে এই ঘটনা খুলে বলেন। তিনি বলেন, "আমি জানি মরে যাওয়া কেমন লাগে।" এই ঘটনাই দ্য বিটলসের "শি সেইড শি সেইড" গানের অনুপ্রেরণা।
ফন্ডা ব্রডওয়ে থিয়েটারে কাজ পান, সেখানে তিনি জেমস ও উইলিয়াম গোল্ডম্যান রচিত "ব্লাড, সুইট, অ্যান্ড স্ট্যানলি পিপল" মঞ্চনাটকে অভিনয় করে সকলের মনোযোগ কাড়েন।
ফন্ডার প্রথম চলচ্চিত্র ছিল সান্ড্রা ডি পরিচালিত "টামি অ্যান্ড দ্য ডক্টর" (১৯৬৩)। প্রযোজক রস হান্টার এই প্রণয়ধর্মী চলচ্চিত্রের জন্য একজন নতুন অভিনেতা খুঁজছিলেন। তিনি তাকে এই চরিত্রের জন্য নির্বাচন করেন। চলচ্চিত্রটি খুব কম সফলতা লাভ করে। তিনি পরে কার্ল ফোরম্যান পরিচালিত "দ্য ভিক্টরস" (১৯৬৩) চলচ্চিত্রে পার্শ্ব চরিত্রে অভিনয় করেন। এই চরিত্রে অভিনয়ের জন্য তিনি শ্রেষ্ঠ সম্ভাবনাময় নবাগত বিভাগে গোল্ডেন গ্লোব পুরস্কার লাভ করেন।
পিটার ফন্ডা ৭৯ বছর বয়সে ২০১৯ সালের ১৬ আগস্ট মৃত্যুবরণ করেন।
বাংলাদেশে বসবাসরত চীনা

বাংলাদেশে কয়েক শতাধিক চীনা নাগরিক এবং জাতীয়তাবাদী লোক বসবাস করে। বেশীরভাগ চীনা প্রবাসীরা ঢাকা এবং চট্টগ্রাম বাস করে, যাদের অধিকাংশ কূটনৈতিক বা বিদেশী কোম্পানিতে নিযুক্ত। বাংলাদেশে চীনা খাবার অত্যধিক পরিচিতি লাভ করেছে এবং দেশজুড়ে উপলব্ধ, যা বাংলাদেশি-শৈলীর চীনা রন্ধনপ্রণালী হিসেবে প্রচলিত।
শি চিনফিংসহ অনেক চীনা উচ্চপদস্থ কর্মকর্তা বাংলাদেশ ঘুরে গেছেন এবং স্থানীয় চীনা সম্প্রদায়ের প্রতিনিধিদের সাথে সাক্ষাৎ করেছেন। ঢাকায় নামীদামী বিউটি পার্লার পরিচালনার জন্য চীনা নারীদের খ্যাতি রয়েছে।
চীন থেকে বাংলাদেশের আগত যেসব প্রবাসী নিজদেশে ফিরতে পারেনা, তারা প্রায়ই মধ্য-শরৎ উৎসব এবং চীনা নববর্ষের মতো সামাজিক ও সাংস্কৃতিক অনুষ্ঠান পালন করে থাকে। বাংলাদেশ -গণচীন বন্ধুত্বপূর্ণ সংস্থা (বিসিপিএফএ), নামে একটি বাংলাদেশে একটি স্থানীয় সংগঠন রয়েছে যা ১৯৮৬ সাল থেকে সক্রিয়।
শ্রীলঙ্কান টেস্ট ক্রিকেটারদের তালিকা

এটি শ্রীলঙ্কান টেস্ট ক্রিকেটারদের তালিকাবিশেষ। টেস্ট খেলা আন্তর্জাতিক ক্রিকেট খেলাবিশেষ। আন্তর্জাতিক ক্রিকেট কাউন্সিলের (আইসিসি) পূর্ণাঙ্গ সদস্যের অধিকারী দুইটি দলের মধ্যে টেস্ট খেলা অনুষ্ঠিত হয়ে থাকে। উভয় দল সর্বোচ্চ দুইটি ইনিংস খেলতে পারে ও খেলাটি পাঁচ দিন পর্যন্ত মাঠে গড়ায়।
শ্রীলঙ্কা ১৯৮২ সালে টেস্ট পরিবারভূক্ত হয়। ৮ ফেব্রুয়ারি, ২০২১ তারিখ পর্যন্ত মোট ১৫৪ জন ক্রিকেটার শ্রীলঙ্কা জাতীয় ক্রিকেট দলের পক্ষে টেস্ট ক্রিকেটে অংশগ্রহণ করেছেন। যেদিন একজন খেলোয়াড় তার প্রথম টেস্ট ক্যাপ পায়, সেই ক্রমিক অনুসারে এ তালিকাটি সাজানো। যদি একাধিক খেলোয়াড় একই টেস্ট ম্যাচে তার প্রথম টেস্ট ক্যাপ পায়, সেক্ষেত্রে খেলোয়াড়দের পারিবারিক নামের বর্ণানুক্রম অনুসারে (ইংরেজি নামের বর্ণানুক্রম) তালিকাভুক্ত করা হয়েছে।
পরিসংখ্যানটি ৮ ফেব্রুয়ারি, ২০২১ তারিখ অনুযায়ী সঠিক।
পাদটীকা:
হাইড্রোজেন বন্ধন

হাইড্রোজেন বন্ধন হল একধরনের তড়িদাকর্ষণ বল যাতে
হাইড্রোজেন পরমাণু ও অধিক তড়িৎ ঋণাত্মকতা বিশিষ্ট ছোট আকারের পরমাণু অংশ নেয় (যেমন – N, F, O)। ফলে H পরমাণুর ইলেকট্রন মেঘের ঘনত্ব অধিক হ্রাস পায়। এরুপ পোলার অণুসমূহের মধ্যে ধনাত্মক ও ঋণাত্মক তড়িদাকর্ষণ বল সৃষ্টি হয়, তাকেই হাইড্রোজেন বন্ধন বলে।অর্থাৎ, এক বা ততোধিক পোলার যৌগের অণুতে পোলারত্বের কারণে সৃষ্ট বন্ধন হল হাইড্রোজেন বন্ধন। এটি DNA এ N2 বেসের মধ্যেও থাকে। পানিও এই বন্ধন এ যুক্ত। এই বন্ধনই পানির উচ্চ স্ফুটনাংক এর জন্য দায়ী।
২০১১ সালে IUPAC এই বন্ধন এর সংজ্ঞা দেয়- হাইড্রোজেন বন্ধন হল হাইড্রোজেন এর সাথে অন্য মৌলের বন্ধন যখন সেখানে হাইড্রোজেনের চেয়ে বেশি তড়িৎ ঋনাত্মক মৌল থাকে।
The Nature of Chemical Bond বইটিতে প্রথম লিনাস পলিংগ এবং মুর ও ওইনমিল ১৯১২ সালে প্রথম এর সম্পর্কে ধারণা দেন। তারা দেখেন ট্রাইমিথাইলঅ্যামোনিয়াম হাইড্রোক্সাইড এর গঠন টেট্রামিথাইলঅ্যামোনিয়াম হাইড্রোক্সাইড এর চেয়ে দুর্বল। এটাই H-bond এর প্রকৃত উদাহরণ। লাটিমার এবং রডেবাশ এর সম্বন্ধে সম্পূর্ণ ধারণা দেন।
দুই প্রকারের হাইড্রোজেন বন্ধন দেখা যায়:
আন্তঃআণবিক হাইড্রোজেন বন্ধন (Intermolecular H-bond) হল একই বা ভিন্ন পদার্থের ভিন্ন অণুর মধ্যে গঠিত হাইড্রোজেন বন্ধন। যেমন – জল (HO), অ্যামোনিয়া (NH), হাইড্রোজেন ফ্লোরাইড (HF) ইত্যাদি। এগুলি খুব বড় বড় চেইন তৈরীর মাধ্যমে বৃহদাকৃতি অণুসমষ্টি সৃষ্টি করে।
অন্তঃআণবিক হাইড্রোজেন বন্ধন (Intramolecular H-bond) হল একই অণুর ভিন্ন দুটি পরমাণুর মধ্যে গঠিত হাইড্রোজেন বন্ধন। যেমন – অর্থো-নাইট্রোফেনল, অর্থো-ক্লোরোফেনল ইত্যাদি। মূলত একটি বেঞ্জিন যৌগের দুটি সন্নিহিত কার্বন সংলগ্ন হাইড্রোজেন অপসারণ করার পর যুক্ত গ্রুপগুলি এই বন্ধন সৃষ্টি করে।
হাইড্রোজেন উচ্চ তড়িৎ ঋনাত্মক মৌল অক্সিজেন এর সাথে যুক্ত হয়ে পানি তৈরি করে এবং এদের মধ্যে পোলারিটি তৈরি হয়। এভাবে সৃষ্টি পোলার অণু সমূহ যখন পরস্পরের কাছে আসে তখন একটির ধনাত্মক প্রান্ত অপরটির ঋনাত্মক প্রান্তের সাথে দুর্বল বন্ধন গঠন করে। একে (----) দ্বারা বোঝানো হয়।
অন্যান্য মৌলরাও এইভাবে হাইড্রোজেন বন্ধন গঠন করে।
বরফের ক্ষেত্রে অক্সিজেন পরমাণুর চারপাশে হাইড্রোজেন চতুস্তলকীয় আকারে সজ্জিত থাকে ও প্রচুর ফাঁকা স্থান পরে থাকে। তাই জলের চেয়ে বরফের ঘনত্ব কম।
ডি এন এ তে একটি N2 base অন্য একটি base এর সাথে হাইড্রোজেন বন্ধন গঠন করে।যেমন
Adenin-thimin
Guanin-cytosin
বড় উপাত্ত

বড় উপাত্ত বা "বিগ ডেটা" () হচ্ছে ডাটা সেট যা এতই বৃহদাকার এবং জটিল যে গতানুগতিক ডাটা প্রক্রিয়াকরণ অ্যাপ্লিকেশন সফ্টওয়্যার মোকাবেলা করার জন্য যা অনুপযুক্ত। বিগ ডাটা চ্যালেঞ্জের মধ্যে অন্তর্ভুক্ত হচ্ছে ডাটা ক্যাপচারিং, কম্পিউটার মেমরি, তথ্য সংরক্ষণ, তথ্য বিশ্লেষণ, সার্চ, শেয়ারিং, স্থানান্তর, কল্পনা, জিজ্ঞাসা, হালনাগাদ করা এনং তথ্য গোপনীয়তা। বিগ ডাটার ৫ টি মাত্রা রয়েছেঃ আয়তন, বিভিন্নতা, বেগ এবং সম্প্রতি যোগকৃত ভারসাম্য এবং মান।
"বড় উপাত্ত" শব্দটির বর্তমান ব্যবহার ভবিষ্যদ্বাণীমূলক বিশ্লেষণ, ব্যবহারকারীর আচরণ বিশ্লেষণ, বা কিছু অন্যান্য উন্নত উপাত্ত বিশ্লেষণ পদ্ধতির ব্যবহারকে নির্দেশ করে যা বড় উপাত্ত থেকে মান নিষ্কাশন করে, এবং খুব কমই ডাটা সেটের একটি নির্দিষ্ট আকারের ব্যবহার কে নির্দেশ করে। "কোন সন্দেহ নেই যে এখন যে পরিমাণ তথ্য পাওয়া যাচ্ছে তা সত্যিই বড়, কিন্তু এটা এই নতুন ডাটা বাস্তুতন্ত্রের সবচেয়ে প্রাসঙ্গিক বৈশিষ্ট্য নয়।" ডাটা সেট বিশ্লেষণ "ব্যবসায়িক প্রবণতা চিহ্নিত করা, রোগ প্রতিরোধ, অপরাধ মোকাবেলা ইত্যাদি" এর সাথে নতুন সম্পর্ক খুঁজে পেতে পারে। বিজ্ঞানী, ব্যবসায়িক নির্বাহী, চিকিৎসক, বিজ্ঞাপন এবং সরকার নিয়মিত ইন্টারনেট অনুসন্ধান, ফিনটেক, হেল্থকেয়ার অ্যানালিটিক্স, ভৌগোলিক তথ্য ব্যবস্থা, শহুরে ইনফরমেটিক্স এবং ব্যবসায়িক ইনফরমেটিক্স সহ বৃহৎ ডাটা সেট সঙ্গে সমস্যা পূরণ করে। বিজ্ঞানীরা ই-সায়েন্স কাজের সীমাবদ্ধতার সম্মুখীন হন, যার মধ্যে রয়েছে আবহাওয়া, জিনোমিক্স, কানেক্টোমিক্স, জটিল পদার্থবিজ্ঞান সিমুলেশন, জীববিজ্ঞান, এবং পরিবেশ গত গবেষণা।
মোবাইল ডিভাইস, সস্তা এবং অসংখ্য তথ্য-সংবেদনশীল ইন্টারনেট, এরিয়াল (রিমোট সেন্সিং), সফটওয়্যার লগ, ক্যামেরা, মাইক্রোফোন, রেডিও-ফ্রিকোয়েন্সি আইডেন্টিফিকেশন (আরএফআইডি) রিডার এবং ওয়্যারলেস সেন্সর নেটওয়ার্কের মতো ডিভাইসের মাধ্যমে ডেটা সংগ্রহের আকার ও সংখ্যা দ্রুত বৃদ্ধি পেয়েছে। তথ্য সঞ্চয়ের জন্য বিশ্বের প্রযুক্তিগত সক্ষমতা ১৯৮০-এর দশকের পর থেকে প্রতি ৪০ মাসে প্রায় দ্বিগুণ হয়েছে; ২০১২ এর হিসাবে, প্রতিদিন ২.৫ এক্সাবাইট (2.5×formula_1 বাইট) ডাটা উৎপাদিত হয়।
জুম্ম জনগোষ্ঠী

জুম্ম জনগোষ্ঠী বলতে বাংলাদেশের পার্বত্য চট্টগ্রাম এলাকার আদিবাসী উপজাতি জনগণকে সামগ্রিকভাবে বোঝানো হয়ে থাকে। এদের মধ্যে রয়েছে চাকমা, মারমা, ত্রিপুরা, তনচংগা, চক, পাংখো, মুরং, বম, লুসাই, খিয়াং, রাখাইন এবং খুমি জনগোষ্ঠীর লোকজন।
"জুম" ("কৃষক") শব্দটি "জুম" চাষ শব্দ থেকে আগত। এই শব্দটি মূলত এই অঞ্চলের বাইরের বাসিন্দারা ব্যবহার করে।
তাদেরকে "পাহাড়ি" নামেও ডাকা হয়, যা সাধারণত "পাহাড়ের বাসিন্দা" হিসেবে তাদের নির্দেশ করে।
জুম্মরা তিব্বতী বর্মণ ভাষাভাষীর লোক, যা বাঙ্গালী জাতির দ্বারা ব্যবহৃত বাংলার সাথে সম্পর্কহীন। ধর্মের দিক থেকেও তারা স্বতন্ত্র, যার অধিকাংশ বৌদ্ধ ধর্মাবলম্বী, কিছু হিন্দু এবং কিছু খ্রিস্টান সম্প্রদায়ভুক্ত, এমনকি সামান্য সংখ্যক ধর্মান্তরিত মুসলিমও রয়েছে। এছাড়াও, তাদের মধ্যে কতিপয় ঐতিহ্যবাহী ধর্মীয় বিশ্বাসীও রয়েছে।
জুম্ম জনগোষ্ঠী সাম্প্রতিককালে বাংলাদেশের কাছে "জুমল্যান্ড" বা "জুম্মল্যান্ড" নামক স্বাধীন ভূখণ্ড সৃষ্টির দাবি জানিয়ে আসছে, যাকে বাংলাদেশ সরকার একটি "গভীর ষড়যন্ত্র" বলে দাবি করে থাকে।
বাঘরান জেলা

বাঘরান () আফগানিস্তানের হেলমান্দ প্রদেশের উত্তরাঞ্চলে অবস্থিত একটি অন্যতম জেলা। ২০০২ সালের আদমশুমারী অনুযায়ী এখানকার জনসংখ্যা ছিল প্রায় ৮২,০১৮ জন, যার মধ্যে পশতু সম্প্রদায়ের লোকজন ছিল ৯০% এবং হাজারা সম্প্রদায়ের ১০%। জেলাটির কেন্দ্রীয় শহর হচ্ছে বাঘরান গ্রাম; যেখানে প্রায় ৪৫০ টির মত গ্রাম রয়েছে।
বাগরান উপত্যকা থেকে আধিপত্য সৃষ্টি করে জেলাটি ঐতিহ্যগত আফগান পশতু উপজাতীয়দের ক্ষমতার ঐতিহ্যগতভাবে লক্ষ্য করা যায়, এছাড়া বাঘরানে রাশিয়ান দখলের সময় উল্লেখযোগ্যভাবে সামরিক সংঘর্ষও স্পষ্টভাবে প্রতীয়মান ছিল।
মোহাম্মদ সুবিদ আলী ভূঁইয়া

মেজর জেনারেল (অবঃ) মোহাম্মদ সুবিদ আলী ভূঁইয়া (জন্ম: ২৮ জুলাই ১৯৪৫) হলেন বাংলাদেশের একজন প্রখ্যাত রাজনীতিবিদ ও ২৪৯ নং (কুমিল্লা-১) আসনের সাবেক জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন। ১৯৭১ সালের ২৬শে মার্চ রাতেই অর্থাৎ যুদ্ধ শুরুর ২৪ ঘণ্টার মধ্যে, তার নেতৃত্বে ইস্ট বেঙ্গল রেজিমেন্ট এবং অন্যান্য বাঙালি সামরিক বাহিনীর সদস্যরা পাকিস্তানি সেনাবাহিনীর ৫৩ ব্রিগেডকে অ্যামবুশ করে। চট্টগ্রামের কুমিরা নামক স্থানে হওয়া এই যুদ্ধে একজন কর্নেলসহ অন্তত ১৫২জন পাকিস্তানি সেনা নিহত হয়। 
মোহাম্মদ সুবিদ আলী ভূঁইয়া ১৯৪৫ সালের ২৮ জুলাই তৎকালীন ব্রিটিশ ভারতের কুমিল্লায় জন্মগ্রহণ করেন। তার পিতার নাম আবদুল হালিম ভূঁইয়া এবং মাতা কারিমুন্নেছা।
মোহাম্মদ আমির হোসেন

মোহাম্মদ আমির হোসেন (জন্ম: ৩ মে ১৯৭৫) হলেন বাংলাদেশের একজন প্রখ্যাত রাজনীতিবিদ ও ২৫০ নং (কুমিল্লা-২) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
মোহাম্মদ আমির হোসেন ১৯৭৫ সালের ৩ মে তৎকালীন পূর্ব পাকিস্তানের কুমিল্লায় জন্মগ্রহণ করেন। তার পিতার নাম আঃ মতিন ভূইয়য়া এবং মাতা জাহানারা বেগম।
ইউসুফ আবদুল্লাহ হারুন

ইউসুফ আব্দুল্লাহ হারুন (জন্ম: ১৫ নভেম্বর ১৯৪৭) হলেন বাংলাদেশের একজন ব্যবসায়ী, হিসাববিদ ও রাজনীতিবিদ। তিনি কুমিল্লা-৩ আসনের সংসদ সদস্য ছিলেন। তিনি বাংলাদেশের চার্টার্ড অ্যাকাউন্ট্যান্টস ইনস্টিটিউটের একজন এফসিএ ফেলো।
ইউসুফ আব্দুল্লাহ হারুন ১৯৪৭ সালের ১৫ নভেম্বর তৎকালীন পূর্ব পাকিস্তানের কুমিল্লা জেলার মুরাদানগরের ধামগর ইউনিয়নের ভুবনগর গ্রামে জন্মগ্রহণ করেন। তার পিতা হারুন-অর-রশিদ বাংলাদেশ জাতীয়তাবাদী দল থেকে কুমিল্লা-৩ আসনের সংসদ সদস্য ছিলেন। মাতা নুরজাহান রশীদ।
তিনি ১৯৬২ সালে কুমিল্লা জিলা স্কুল থেকে মেট্রিকুলেশন পাশ করে ১৯৬৪ সালে কুমিল্লা ভিক্টোরিয়া কলেজ থেকে আইকম পাশ করেন। ১৯৬৭ সালে তিনি ঢাকা বিশ্ববিদ্যালয় থেকে বিকম ডিগ্রি লাভ করেন। পরবর্তীতে তিনি ইংল্যান্ড ও ওয়েলসের ইনস্টিটিউট অফ চার্টার্ড অ্যাকাউন্ট্যান্ট থেকে চার্টার্ড অ্যাকাউন্ট্যান্ট (সিএ) ডিগ্রি লাভ করেন।
ইউসুফ আবদুল্লাহ হারুন ১৯৬৭ সাল থেকে চার্টার্ড একাউনটেন্ট (এফসিএ) পেশা বেছে নেন।
তিনি শিপিং, রিয়েল এস্টেট, হোটেল সহ বেশ কয়েকটি কোম্পানির ব্যবসা মালিকানার সাথে যুক্ত আছেন।
তিনি ২০০৭ সালে ও ২০১১ সালে ও ২০২৩ সালের এজিএমে এশিয়া ইন্স্যুরেন্স লিমিটেডের চেয়ারম্যান নির্বাচিত হন।
তিনি সাউথইস্ট ব্যাংকের চেয়ারম্যান।
তিনি ১৯৯৮ সালে ঢাকা স্টক এক্সচেঞ্জের কাউন্সিলর ছিলেন।
তিনি ১৯৯৬-১৯৯৮ এবং ২০০০-২০০১ মেয়াদে এফবিসিসিআইয়ের সভাপতি হিসেবে দায়িত্ব পালন করেন।
তিনি সার্ক চেম্বার অব কমার্স অ্যান্ড ইন্ডাস্ট্রির (এসসিসিআই) সহসভাপতি এবং কনফেডারেশন অফ এশিয়া প্যাসিফিক চেম্বার অফ কমার্স অ্যান্ড ইন্ডাস্ট্রির (সিএসিসিআই) ভাইস প্রেসিডেন্ট ছিলেন।
ইনফ্রাস্ট্রাকচার ডেভেলপমেন্ট কোম্পানি লিমিটেডের (আইডিসিওএল) তিনি পরিচালক ছিলেন।
তিনি বাংলাদেশের চার্টার্ড অ্যাকাউন্ট্যান্টস ইনস্টিটিউটের একজন এফসিএ ফেলো।
তিনি নর্থ সাউথ ইউনিভার্সিটির বোর্ড অব গভর্নরস এবং পলিসি রিসার্চ ইনস্টিটিউটের (পিআরআই) পরিচালনা পর্ষদের সদস্য।
তিনি জাতীয় ইংরেজি দৈনিক ডেইলি অবজারভারের চেয়ারম্যান।
হারুন ১৯৯৫ সালে আওয়ামী লীগে যোগদেন। বাংলাদেশ আওয়ামীলীগ কেন্দ্রীয় কমিটির অর্থ ও পরিকল্পনা বিষয়ক সম্পাদক হিসেবে দায়িত্ব পালন করেছেন তিনি।
১২ জুন ১৯৯৬ সালের সপ্তম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তিনি কুমিল্লা-৩ আসন থেকে অংশগ্রহণ করে পরাজিত হন।
তিনি ২০০১ সালের অষ্টম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তিনি কুমিল্লা-৩ আসন থেকে অংশগ্রহণ করে পুনরায় পরাজিত হন।
২০১৪ সালের দশম জাতীয় সংসদ নির্বাচনে স্বতন্ত্র প্রার্থী হিসেবে কুমিল্লা-৩ আসন থেকে তিনি সংসদ সদস্য মনোনীত হন। তিনি দশম জাতীয় সংসদের প্রাক্কলন সংক্রান্ত কমিটির সদস্য ছিলেন।
২০১৮ সালের একাদশ জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তিনি কুমিল্লা-৩ আসন থেকে সংসদ সদস্য মনোনীত হন।
২০২৪ সালের দ্বাদশ জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তিনি কুমিল্লা-৩ আসন থেকে অংশগ্রহণ করে জাহাঙ্গীর আলম সরকারের কাছে পরাজিত হন।
ইউসুফ আবদুল্লাহ হারুনের বিরুদ্ধে ২০০২ সালের ৫ মে সংঘর্ষের সময় বাংলাদেশ জাতীয়তাবাদী দলের একজন কর্মীকে গুলি করার অভিযোগ আনা হয়। এই মামলায় তিনি ২০০৪ সালের ২০ এপ্রিল জামিন পান।
ইউসুফ আবদুল্লাহ হারুনের স্ত্রী মৃত সাবেরা পারবীন। এই দম্পতীর ২ ছেলে।
দুই বিঘা জমি

দুই বিঘা জমি রবীন্দ্রনাথ ঠাকুরের লেখা একটি কাহিনী কবিতা। এটি রবীন্দ্রনাথ ঠাকুরের " কাহিনী" নামক কাব্যগ্রন্থের একটি কবিতা। বাংলার গ্রামীণ সমাজের শ্রেণীবিভেদ আর দুর্বলের উপর সবলের অনাচার-অবিচার নিয়ে রবীন্দ্রনাথ ঠাকুর কবিতাটি লিখেছেন। এই কবিতায় গরিব শ্রেণীর অসহায়ত্বের দিক দেখানো হয়েছে। এখানে একটি লোকের জমি জোর করে জমিদার এর দখলে নেওয়ার ঘটনা অতি নিপুণভাবে কবিতার ছন্দে বলা হয়েছে। এই কবিতার উপর ভিত্তি করে হিন্দি দো বিঘা জমিন চলচ্চিত্রটি নির্মাণ করা হয়।
গরিব কৃষক উপেন একজন প্রান্তিক কৃষক। তার যে জমিজমা ছিল তার মধ্যে দুই বিঘা জমি ছাড়া সবই ঋণের দায়ে তাকে হারাতে হয়েছে। তার সম্বল এখন শুধু ভিটেমাটির এই দুই বিঘা জমি। কিন্তু উপেনের কপাল খারাপ। তার এলাকার জমিদার বাবুর ভূমির শেষ নেই। তবুও জমিদার বাবুর নজর পড়ে উপেনের দুই বিঘা জমির উপর। বাবু উপেনের জমি কিনতে চান। শুনে উপেন বলে, রাজা এই দেশের মালিক আপনি, জায়গার অভাব নেই কিন্তু আমার এই জায়গাটি ছাড়া মরার মতো ঠাঁই নেই; উপেন দুই হাত জোড় করে বাবুর কাছে ভিটেটা কেড়ে না নেওয়ার অনুরোধ করে। এতে বাবু রেগে চোখ গরম করে চুপ করে থাকেন। নাছোড়বান্দা বাবু দেড় মাস পরেই মিথ্যে ঋণের দায়ে উপেনের প্রতি ডিক্রি জারি করেন। উপেন নিজের ভিটে ছেড়ে পথে পথে ঘুরে বেড়ায়।
এভাবে ১৫/১৬ বছর কেটে যায়। অনেক তীর্থস্থান, শহর, গ্রাম সে বিচরণ করে, তবুও উপেন তার দুই বিঘা জমির কথা ভুলতে পারে না। তাই মাতৃভূমির টানে উপেন একদিন নিজ গ্রামে ফিরে আসে। গ্রামে এসে নিজ বাড়ির সামনে এসে উপস্থিত হয়ে দেখে বাড়িতে আগের কোন চিহ্ন নেই। উপেনের মন বিষণ্ণ হয়ে পড়ে, তার বসতভিটা নিজ ঐতিহ্য ভুলে অন্য রূপ ধারণ করেছে। নিজের বাড়িতে এসে উপেন স্মৃতিকাতর হয়ে পড়ে। তার চোখ জলে ভরে যায়। অবশেষে তার ছেলেবেলার সেই আমগাছটির দিকে চোখ পড়ে উপেনের। স্মৃতিময় আমগাছটি দেখে তার মনের ব্যথা দূর হয়ে যায়। আমগাছটির নিচে বসে সে ভাবতে থাকে ছেলেবেলার কথাগুলো। তখন হঠাৎ তার কোলের কাছে দুটি আম ঝরে পড়ে। ক্ষুধার্ত উপেন ভাবে আমগাছটি তাকে চিনতে পেরে দুটি আম উপহার দিয়েছে। কিন্তু আম দুটি হাতে নিতেই বাগানের মালি লাঠি হাতে এসে উপেনকে গালিগালাজ করে, উপনকে ধরে রাজার কাছে নিয়ে যায়। বাবু তখন মাছ ধরছিলেন। মালির কাছে সব শুনে বাবু রেগে উপেনকে বকা দেন, মারতে চান। উপেন কাতর হূদয়ে বাবুর কাছে আম দুটো ভিক্ষা চায়। কিন্তু বাবু উপেনকে সাধুবেশী চোর বলে উল্লেখ করেন। এতে উপেন হতভম্ব হয়ে যায়। চোর উপাধি শুনে উপেনের চোখ দিয়ে ভাগ্যের নিষ্ঠুরতা ও পরিহাসের কথা মনে পড়ে অশ্রু গড়িয়ে পড়তে থাকে।
রবীন্দ্রনাথের কবিতা ও শিরোনাম এবং স্ব-ঘোষিত মার্কসবাদী সলীল চৌধুরীর গল্প রিকশাওয়ালার উপর অনুপ্রাণিত হয়ে বিমল রায় একটি হিন্দি ভাষা চলচ্চিত্র দো বিঘা জমিন (১৯৫৩) নির্মাণ করেন; এটি ঔপনিবেশিক ভারত পরবর্তী সবচেয়ে স্মরণীয় চলচ্চিত্রগুলির মধ্যে একটি উল্লেখযোগ্য ছিল। কবিতাটি বিভিন্ন বই এবং কাহিনীতে উল্লেখ করা হয়েছে, যার মধ্যে রয়েছে বিভূতিভূষণ বন্দ্যোপাধ্যায় রচিত "দুই বাড়ী"।
নাটালি এলিন লিন্ড

নাটালি এলিন লিন্ড (জন্ম জুন ২১, ১৯৯৯) হলেন একজন মার্কিন অভিনেত্রী। তিনি ছোট পর্দার ধারাবাহিকে তার চরিত্রের জন্য পরিচিতি লাভ করেন, যেগুলোর মধ্যে মার্কিন টেলিভিশন চ্যানেল এবিসি'তে প্রচারিত হাস্যরস ধারাবাহিক "দ্য গোল্ডবার্গস"-এ ডানা কাল্ডওয়েল এবং আরেক মার্কিন টেলিভিশন চ্যানেল ফক্স-এ প্রচারিত অপরাধমূলক দৃশ্যকাব্যের ধারাবাহিক "গোথাম" সিলভার সেন্ট ক্লাউড হিসেবে আবর্তক ভূমিকায়, এছাড়াও ফক্স-এ প্রচারিত ধারাবাহিক "দ্য গিফ্টেড"-এ তার ভূমিকা লওরেন স্ট্রাকারও অন্যতম।
লিন্ডের জন্ম হয়, ১৯৯৯ সালের ২১শে জুনে, তিনি মার্কিন প্রযোজক জন লিন্ড এবং মার্কিন অভিনেত্রী বারর্বারা এলিন উডসের সবচেয়ে বড় কন্যা। তার দু'জন ছোট বোন রয়েছে, তারা হলেন এলিভিয়া এবং এমিলি, তরাও অভিনেত্রী।
লিন্ড, মার্কিন টেলিভিশন চ্যানেল উব্লিউবি-এ প্রচারিত দৃশ্যকাব্যিক ধারাবাহিক "ওয়ান ট্রি হিল"-এ অভিনয় করার মাধ্যমে অভিনয় জীবনে আত্বপ্রকাশ করেন। মার্কিন টেলিভিশন চ্যানেল এবিসি'তে প্রচারিত হাস্যরস ধারাবাহিক "দ্য গোল্ডবার্গস"-এ ডানা কাল্ডওয়েল হিসেবে অভিনয় করে থাকেন, এছাড়াও তিনি "ক্রিমিনাল মাইন্ডস", "আইকার্লি", "উইজার্ডস অব ওয়েভালি পেলেস", এবং "ফ্লাশপয়েস্ট" এর মত মার্কিন ধারাবাহিক সমূহে অতিথি ভূমিকায় অভিনয় করেছেন। . তিনি মার্কিন টেলিভিশন চ্যানেল ফক্স-এ প্রচারিত অপরাধমূলক দৃশ্যকাব্যের ধারাবাহিক "গোথাম"-এর দ্বিতীয় সিজন থেকে সিলভার সেন্ট ক্লাউড হিসেবে আবর্তক ভূমিকায় অভিনয় করা শুরু করেন, যেটি ২০১৫ সালের ২১শে সেপ্টেম্বরে প্রথম টেলিভিশনে দেখানো শুরু করে। ২০১৭ সালের মার্চ মাসে লিন্ড, মার্কিন টেলিভিশন চ্যানেল ফক্স এ প্রচারিত গিফ্টেড নামক টেলিছবিতে গবেষণাগারে জন্ম এবং লালিতপালিত মানুষ হিসেবে "লওরেন স্টাকার" ভূমিকায় অভিনয় করেন, এই চরিত্রটি মূলত "এক্সম্যান" চলচ্চিত্র থেকে প্রাপ্ত একটি চরিত্র, যেটি ২০১৭ সালের মে মাসে একটি ধারাবাহিক হিসেবে প্রচার করা শুরু হয়।
রজনীকান্ত সরকার

রজনীকান্ত সরকার মানভূমে বাংলা ভাষার অধিকারের জন্য আন্দোলন করেছিলেন। তিনি বাংলা ভাষার অধিকারের জন্য শরৎচন্দ্র সেন এবং গুণেন্দ্রনাথ রায় জাতীয় কংগ্রেস ত্যাগ করে জাতীয়তাবাদী আঞ্চলিক দল লোকসেবক সঙ্ঘ গড়ে তোলেন। পেশায় পুরুলিয়া কোর্টের আইনজীবী ছিলেন।
মানভূমে বাংলা ভাষা আন্দোলন ১৯১২ সালে শুরু হয়। ১৯৫৬ সালের আগে পুরুলিয়া বিহারের অন্তর্ভুক্ত ছিল। রাজনৈতিক ভাবে বিহারের স্কুল-কলেজ-সরকারি দপ্তরে হিন্দি চাপিয়ে দেওয়ার চেষ্টা করা হয়। সেই সময় জাতীয় কংগ্রেসের মাধ্যমে আন্দোলন করার চেষ্টা করা হয়; কিন্তু, বাংলা ভাষার দাবি প্রতিষ্ঠিত না হওয়ায় অবশেষে পুরুলিয়া কোর্টের আইনজীবী রজনীকান্ত সরকার, শরৎচন্দ্র সেন এবং গুণেন্দ্রনাথ রায় জাতীয় কংগ্রেস ত্যাগ করে জাতীয়তাবাদী আঞ্চলিক দল লোকসেবক সঙ্ঘ গড়ে তোলেন। বাংলা ভাষার মর্যাদা রক্ষার লড়াইয়ে তাঁরা সুদৃঢ় আন্দোলন করেন। ১৯৪৮ থেকে ১৯৫৬ সালের মধ্যে এই আন্দোলন তীব্র আকার নেয়। এরপর ১৯৫৬ সালে ভারত সরকার মানভূম জেলা ভেঙ্গে পশ্চিমবঙ্গ রাজ্যে সঙ্গে একটি নতুন জেলা (বর্তমান পশ্চিমবঙ্গ রাজ্যের পুরুলিয়া জেলা) সংযুক্ত করতে বাধ্য করেন।
শরৎচন্দ্র সেন

শরৎচন্দ্র সেন মানভূমে বাংলা ভাষার অধিকারের জন্য আন্দোলন করেছিলেন। তিনি বাংলা ভাষার অধিকারের জন্য রজনীকান্ত সরকার এবং গুণেন্দ্রনাথ রায় জাতীয় কংগ্রেস ত্যাগ করে জাতীয়তাবাদী আঞ্চলিক দল লোকসেবক সঙ্ঘ গড়ে তোলেন।
মানভূমে বাংলা ভাষা আন্দোলন ১৯১২ সালে শুরু হয়। ১৯৫৬ সালের আগে পুরুলিয়া বিহারের অন্তর্ভুক্ত ছিল। রাজনৈতিক ভাবে বিহারের স্কুল-কলেজ-সরকারি দপ্তরে হিন্দি চাপিয়ে দেওয়ার চেষ্টা করা হয়। সেই সময় জাতীয় কংগ্রেসের মাধ্যমে আন্দোলন করার চেষ্টা করা হয়; কিন্তু, বাংলা ভাষার দাবি প্রতিষ্ঠিত না হওয়ায় অবশেষে পুরুলিয়া কোর্টের আইনজীবী রজনীকান্ত সরকার, শরৎচন্দ্র সেন এবং গুণেন্দ্রনাথ রায় জাতীয় কংগ্রেস ত্যাগ করে জাতীয়তাবাদী আঞ্চলিক দল লোকসেবক সঙ্ঘ গড়ে তোলেন। বাংলা ভাষার মর্যাদা রক্ষার লড়াইয়ে তাদের সুদৃঢ় আন্দোলন করেন। ১৯৪৮ থেকে ১৯৫৬ এই আন্দোলন তীব্র ভাবে প্রতিভাত হয়। এরপর ১৯৫৬ সালে ভারত সরকার মানভূম জেলা ভেঙ্গে পশ্চিমবঙ্গ রাজ্যে সঙ্গে একটি নতুন জেলা (বর্তমান পশ্চিমবঙ্গ রাজ্যের পুরুলিয়া জেলা) সংযুক্ত করতে বাধ্য হয়।
গুণেন্দ্রনাথ রায়

গুণেন্দ্রনাথ রায় মানভূমে বাংলা ভাষার অধিকারের জন্য আন্দোলন করেছিলেন। বাংলা ভাষার অধিকারের জন্য
তিনি রজনীকান্ত সরকার এবং শরৎচন্দ্র সেন জাতীয় কংগ্রেস ত্যাগ করে জাতীয়তাবাদী আঞ্চলিক দল লোকসেবক সঙ্ঘ গড়ে তোলেন।
মানভূমে বাংলা ভাষা আন্দোলন ১৯১২ সালে শুরু হয়। ১৯৫৬ সালের আগে পুরুলিয়া বিহারের অন্তর্ভুক্ত ছিল। রাজনৈতিক ভাবে বিহারের স্কুল-কলেজ-সরকারি দপ্তরে হিন্দি চাপিয়ে দেওয়ার চেষ্টা করা হয়। সেই সময় জাতীয় কংগ্রেসের মাধ্যমে আন্দোলন করার চেষ্টা করা হয়; কিন্তু, বাংলা ভাষার দাবি প্রতিষ্ঠিত না হওয়ায় অবশেষে পুরুলিয়া কোর্টের আইনজীবী রজনীকান্ত সরকার, শরৎচন্দ্র সেন এবং গুণেন্দ্রনাথ রায় জাতীয় কংগ্রেস ত্যাগ করে জাতীয়তাবাদী আঞ্চলিক দল লোকসেবক সঙ্ঘ গড়ে তোলেন। বাংলা ভাষার মর্যাদা রক্ষার লড়াইয়ে তারা সুদৃঢ় আন্দোলন করেন। ১৯৪৮ থেকে ১৯৫৬ এই আন্দোলন তীব্র ভাবে প্রতিভাত হয়। এরপর ১৯৫৬ সালে ভারত সরকার মানভূম জেলা ভেঙ্গে পশ্চিমবঙ্গ রাজ্যে সঙ্গে একটি নতুন জেলা (বর্তমান পশ্চিমবঙ্গ রাজ্যের পুরুলিয়া জেলা) যুক্ত করতে বাধ্য হয়।
বাফটা ফেলোশিপ

বাফটা ফেলোশিপ, বা ব্রিটিশ একাডেমি ফেলোশিপ হল আজীবন অবদানের জন্য ব্রিটিশ একাডেমি অব ফিল্ম অ্যান্ড টেলিভিশন আর্টস (বাফটা) প্রদত্ত একটি পুরস্কার। ১৯৭১ সাল থেকে "চলচ্চিত্রের শিল্প রূপে অসাধারণ অবদানের স্বীকৃতিস্বরূপ" এই পুরস্কার প্রদান করা হচ্ছে। এটি ব্রিটিশ একাডেমি সর্বোচ্চ সম্মাননা। চলচ্চিত্র পরিচালকগণই মূলত ফেলোশিপ প্রাপক, কিন্তু কয়েকজন অভিনয়শিল্পী, টেলিভিশন ও চলচ্চিত্র প্রযোজক, চিত্রগ্রাহক, চলচ্চিত্র সম্পাদক, ও চিত্রনাট্যকার, এবং ভিডিও গেম ক্ষেত্রে অবদানের জন্য এই পুরস্কার প্রদান করা হয়। যুক্তরাজ্যের ব্যক্তিগণই বেশির ভাগ এই পুরস্কার লাভ করেছেন, তবে বেশ কিছু মার্কিন ও ইউরোপীয় অন্যান্য দেশের ব্যক্তিরাও এই পুরস্কার পেয়েছেন। ২০১০ সালে এই পুরস্কার প্রাপ্ত শিগেরু মিয়ামোতো হলে এই পুরস্কার বিজয়ী প্রথম এশীয় ব্যক্তি।
প্রথম বার এই পুরস্কার লাভ করেন চলচ্চিত্র নির্মাতা ও প্রযোজক অ্যালফ্রেড হিচকক। ১৯৯৯ সালে মোরকেম্বল ও ওয়াইজ কৌতুকাভিনেতা যুগলকে মরণোত্তর এই পুরস্কার প্রদান করা হয়, এবং ২০০০ সালে স্ট্যানলি কুবরিক মৃত্যুর পর তাকে বাফটা ফেলোশিপ প্রদান করা হয়।
আহমাদুল্লাহ আশরাফ

শাহ আহমাদুল্লাহ আশরাফ ছিলেন বাংলাদেশ খেলাফত আন্দোলনের সাবেক আমির ও জামিয়া নূরিয়া ইসলামিয়ার মহাপরিচালক। তিনি হাফেজ্জী হুজুরের জ্যেষ্ঠ পুত্র।
শাহ আহমাদুল্লাহ আশরাফ ১৯৪২ সালে ঢাকার লালবাগের কিল্লারমোড়ে জন্মগ্রহণ করেন। তিনি শামসুল হক ফরিদপুরীর তত্ত্বাবধানে বড়কাটারা, লালবাগ, মোস্তফাগঞ্জ মাদ্রাসায় শিক্ষা লাভ করেন। পরবর্তীতে করাচীর জামিয়া ইসলামিয়া বিন নূরী টাউন মাদ্রাসায় ভর্তি হন।
পাকিস্তান থেকে ঢাকায় ফেরার পর ১৯৬৩ সালে জাতীয় মসজিদ বাইতুল মুকাররমে প্রধান মুয়াজ্জিনের দায়িত্ব নেন। তিনি ঢাকার জামিয়া নূরিয়া ইসলামিয়া, আমীনবাজারস্থ মদিনাতুল উলুম মাদ্রাসা ও লক্ষীপুরের লুধুয়া এশাআতুল উলুম মাদ্রাসার একই সাথে প্রিন্সিপালের দায়িত্ব পালন করেন। শাহ আহমাদুল্লাহ আশরাফ ১৯৮৭ সালের ৭ মে তার পিতার মৃত্যুর পর বাংলাদেশ খেলাফত আন্দোলনের ভারপ্রাপ্ত আমির নির্বাচিত হন। একটানা ২৭ বছর আমিরের দায়িত্ব পালন করেন। ২০১২ সালে নতুন নির্বাচন কমিশন গঠনে রাজনৈতিক দলের সাথে রাষ্ট্রপতির সংলাপে বাংলাদেশ খেলাফত আন্দোলনের পক্ষে নেতৃত্ব দেন তিনি।
শাহ আহমাদুল্লাহ আশরাফ কয়েক বার ব্রেন স্ট্রোক ও ডায়াবেটিকস সহ বিভিন্ন রোগে আক্রান্ত হয়ে ২০১৪ সালের মার্চ মাস থেকে গুরুতর অসুস্থ ছিলেন। ২৩ ফেব্রুয়ারি ২০১৮ শুক্রবার সকাল সাড়ে ৭ টায় রাজধানীর ইবনে সিনা হাসপাতালে চিকিৎসাধীন অবস্থায় তিনি মৃত্যুবরণ করেন। জামিয়া নূরিয়া ইসলামিয়ায় পিতা হাফেজ্জী হুজুর ও ছোট ভাই হামিদুল্লাহর পাশে তাকে সমাধিস্থ করা হয়।
শক্তি অরোরা

শক্তি অরোরা হলেন একজন ভারতীয় টেলিভিশন অভিনেতা, যিনি কালারসে সম্প্রচারিত জনপ্রিয় ধারাবাহিক মেরি আশিকি তুম সে হি-এ রণবীর বাঘেলা (আরভি) চরিত্রে অভিনয়ের জন্য অধিক পরিচিত। এছাড়াও তার অভিনীত চরিত্রগুলোর মধ্যে বা বহু অর বেবিতে জিগর, তেরে লিয়ে-এ তাপস এবং পবিত্র রিশতায় ডাক্তার অনির দত্ত উল্লেখযোগ্য। এছাড়াও তিনি ২০১৫ সালে নাচ বলিয়ে এবং ২০১৬ সালে ঝলক দিখলা যায় প্রতিযোগিতা করেছেন। তিনি ২০১৭ সালের ১৬ মে তারিখে তার জন্মদিনের দিন, আলবি নামে তার প্রথম সঙ্গীত অ্যালবাম প্রকাশ করেন। প্রবীণ অভিনেতা চন্দ্রশেখর হচ্ছেন তার নানা। তিনি এন.এম. কলেজ থেকে বি.কম সম্পন্ন করেন। তিনি হচ্ছেন একজন দ্বৈত স্নাতক এবং ভ্রমণ এবং পর্যটনেও কাজ করেছেন। তিনি ইন্টারন্যাশনাল এয়ার ট্রান্সপোর্ট অ্যাসোসিয়েশনের কাছ থেকে ডিপ্লোমাও করেছেন।
মহাসাগরীয় বলয়

সমুদ্রবিদ্যায়, বলয়  হল সমুদ্রের স্রোতের প্রচলনের একটি বৃহৎ ব্যবস্থা।
প্রশান্ত,আটলান্টিক ও ভারত মহাসাগরের উপক্রান্তিয় অঞ্চলে উষ্ণ ও শীতল স্রোতগুলি পৃথিবীর আবর্তন সৃষ্ট কোরিওলিস বলের প্রভাবে বেঁকে ও পরস্পর মিলিত হয়ে যে চক্রাকার জলাবর্ত সৃষ্টি হয়, তাকে গায়র বলে।
নিম্নলিখিত পাঁচটি বলয় হল সবচেয়ে উল্লেখযোগ্য :